
Se va publica în «Monitorul Oficial» 
şi trage în broșuri 14/3 I9IL. 
I. Lahovari, 


Domnule Ministru, 


Dela 1895, de când Statul a început a exploată în regie 
o parte din pescăriile sale, o violentă campanie se duce necon- 
tenit în contra Serviciului însărcinat cu administrarea si exploa- 
tarea acestor pescării, cât şi mai cu seamă în contra funcţio- 
narilor cari-l conduc. Atât prin parlament, la diferite ocazii ce 
se prezintă, cât şi mai cu seamă prin presă, broşuri semnate 
sau anonime, sau chiar numai prin şoapte, se caută a se insi- 
nuă mereu tot felul de acuzaţiuni la adresa acestor funcţionari, 
pentru a se creiă astfel în jurul Serviciului Pescăriilor o atmos- 
feră odioasă şi a-l face antipatic publicului. 

Această campanie se duce sub toate formele posibile, pe 
temele cele mai variate şi de către persoane din toate treptele 
sociale. Nu a fost an, să nu apară în contra acestui Serviciu 
cel puţin câte o broşură şi apoi o serie de articole sau notițe 
prin diferite ziare, prin care să se insinueze tot felul de nea- 
devărurt bazate pe date inventate si cifre false, pentru a atàtà 
necontenit pe oamenii de bună credinţă în contra Serviciului 
Pescăriilor şi persoanelor ce-l conduc, şi a menţine opiniunea 
publică sub impresiunea, că acolo trebue să se petreacă totuşi 
ceva neregulat. 

Toate aceste campanii, înscenate cu multă dibăcie si con- 
duse cu multă tenacitate, îşi au aceiași origine si același fel de 
explicaţie. Toate vin, direct sau indirect, dela persoane, cărora 

activitatea acestui Serviciu le-a atins interese private conside- 
rabile, care erau în contradicţie directă cu ale Statului. 

Nu i se poate ertă acestui Serviciu că, în timpul de când 
își exploatează Statul o parte din bălțile sale în regie, a înca- 
sat dela ele peste 35.000.000 lei, cari puteau să intre în punga 
antreprenorilor. Nu i se poate ertâ de asemenea că, numai 
delta Dunării, pe care la 1895, după 5 licitaţii ţinute, abia i 
sa oferit o arendă de 300.000 lei, acum a ajuns a produce pe 
an un venit de peste 2.700.000 lei. Şi, când ne mai gândim 
încă, că originea multor averi mari este tocmai în antrepriza 
bălților şi pescăriilor Statului, atunci putem să ne explicăm de 
ce această pornire în contra acestui Serviciu şi de ce această 
ură a unor persoane în contra Direcţiunei acestui Serviciu, care 
a propus şi condus aceste exploatări în regie. 

Dacă ne mai gândim încă, că nu au trecut nici câteva 
luni de când, în sfârşit, s'a respins în mod definitiv darea în 
concesiune a întregei zone inundabile a Dunării în suprafață 
de peste 800.000 hect., care se cerea pentru 200.000 lei pe 
an, pe timp de treizeci ani, şi ştiind că tot Direcția Serviciulu 
Pescăriilor a fost aceia — ba încă singura — care a provocat 
această respingere, luminând lumea și arătând că această re- 
giune, chiar aşa cum este ea astăzi, produce peste 8,5 mi- 
lioane anual, atunci de sigur putem să ne explicăm si mai bine 
toate campaniile ce se duc și ura ce s'a căutat mereu cu atâta 
tenacitate a se dezvoltă în contra acestui Serviciu, instigând 
direct populaţiunea contra sa. 

Agitaţiile ce sau făcut prin întrunirile meseriașilor din toată 
țara, scrisorile şi amenințările ce mereu le primesc, sunt cea 
mai bună dovadă despre aceasta. 

Mai mult încă, afaceri mari de zeci de milioane, în care 
erau interesaţi la parte si mulți avocaţi mari, au fost împiedi- 
cate la timp de acest Serviciu, fâră de care Statul ar fi pierdut 
proprietăţi de peste 259.020 hectare şi ar fi plătit daune pentru 
veniturile din trecut de zeci de milioane. Nu am decât să amin- 
tesc procesul intentat Statului de niște persoane din Constanti- 
nopol, cari cu acte false căutau să revendice proprietatea in- 

tregei Delte a Dunării şi toate veniturile ei din trecut; pro- 
cesul lui Ermalai Nichitoff, prin care se căută a se creià un 
precedent pentru a se revendică proprietatea tutulor pescăriilor 
din Dobrogea; diferitele procese pentru gârle şi regularea pro- 
prietăţei din Deltă şi din regiunea pescăriilor din Dobrogea,— 
prin care se căută a se acapară proprietatea Statului, etc., etc. 

Toate acestea le-am apărat până la Casaţie, stabilind de- 
finitiv drepturile Statului şi tăind şi pe viitor pofta celor ce 
urmăreau asemenea afaceri, de a le mai reincepe. (In dosarele 
Ministerului se pot vedeă toate acestea). 

Ceia ce nu sa putut face dar pentru restul Dobrogei, dë 
a se limpezi drepturile de proprietate ale Statului, am putut-o 
din fericire aduce la capăt, cel puţin, pentru Deltă şi regiunea 
pescăriilor. Aceste succese însă au înmulţit pe fiecare zi numărul 
duşmanilor Serviciului pescăriilor cu persoane influente şi adese 
ori cu situaţiuni înalte în Stat. 

Acei ale cărora interese au fost dar atât de mult lezate, 
sau ale căror speranţe de câştig nu se pot realiză din cauza 
acestui Serviciu, au ştiut cu multă dibăcie să-și aleagă mijloa- 
cele şi temele, pe care să ducă înainte campania lor, spre a 
ademeni şi a aţâţă cât mai mulți oameni de bună credinţă în 
contra Serviciului pescăriilor. Din nenorocire, nu numai presa 
anonimă sau scribi de profesie au fost angajaţi pentru aceste 
campanii, ci am văzut chiar persoane şi corporaţii oficiale cău- 
tând a uzà de oficialitatea lor temporală, pentru a face ca in- 
sinuările lor să fie crezute şi se ducă astfel cu mult succes 
campaniile, pentru care au fost angajați. 

Astfel a fost broşura publicată în 1904 de către d-l Magearu, 
preşedintele Camerei de Comerţ din Galaţi, care a profitat de 
situaţia sa pentru a publica tot felul de afirmări şi cifre falşe, 
spre a aduce pe această bază tot felul de acuzaţiuni contra Ser- 
viciului Pescăriilor. Valoarea acelei publicaţiuni şi neexactitatea celor 
conţinute întrînsa am avut onoarea a v'o arăta în raportul meu 
din 29/lll/995, care aţi binevoit atunci a dispune a se publica 
în Monitorul Oficial. 

Astăzi un fost Prefect profită de situaţia oficială ce a ocupat, 

spre a aduce la eşirea sa din funcţiune, întrun act oficial, tot 
felul de acuzaţiuni neîntemeiate acestui Serviciu, bazate pe in- 
venţiuni si fapte neexacte sau denaturate. Acesta este d-l Ioan 
Atanasiu, fost Prefect la Tulcea, care în tot timpul cât a avut 
această funcțiune a făcut Administraţiei Pescăriilor de acolo cele 
mai mari neajunsuri, aducând acuzaţiuni nedrepte și calomnioase 
în contra funcţionarilor noștri, instigând pe pescarii lipoveni să 
se răscoale contra Statului, ba chiar — lucru necrezut — distru- 
gând cu jandarmi digurile noului canal «Regele Carol», pe care 
cu atâtea sacrificii l-am făcut pentru ameliorarea pescăriilor din 
Razim şi Dunăvăţ; lucruri constate cu acte oficiale prin anchete 
minunţioase, mixte făcute de câte un delegat al Ministerului de 
Interne (Inspector General Administrativ) si de Secretarul General 
al Ministerului de Domenii. 

Acum, la eşirea sa din prefectură, d-l Atanasiu publică în 
mod oficial expunerea situaţiunei judeţului Tulcea pe 1910, în 
care consacră 19 pagini pescăriei. Pe acestea le publică apoi 
într'o broșură separată intitulată «Pescăriile Statului din judeţul 
Tulcea» ; și pentru a-i da o publicitate şi mai mare, a fost-re- 
produsă aproape în întregime în 3 articole din ziarul «Universul» 
şi apoi resumată si în limba germană de revista «Bursa». Deci, 
ca toate campaniile de până acum, și aici se începe întâi cu 
broşură şi în urmă continuă cu ziarele, etc. 


f 





Şi in această campanie, ca şi în cele de până acuma—aceasta 
nefiind decât o verigă din lungul lanţ ce se făurește de 16 ani 
incontinuu—se reproduc aceleaşi invinuiri vechi aduse Serviciului 
Pescăriilor, căutându-se a se arata: că Statul jupoaie pescarii, 
făcând cu ei învoeli oneroase şi luându-le dijme mari şi tot felul 
de taxe nedrepte, din care cauze sa ajuns la emigrarea lipo- 
venilor; că sporirea veniturilor pescăriilor nu e reală, ci «se 
datoreşte numai unui Simplu miraj», etc. şi ajunge în urmă la 
celebra chestiune a scumpire peștelui, pentru a da pe această 
temă populară asaltul cel mare, arătând că ea provine numai din 
speculaţiunile şi « manoperile nepermise ale Serviciului Pescăriilor». 

Pentru dovedirea acestor teme autorul se foloseşte de aceleași 
argumente, de care sau servit toţi aceia care au dus vechile 

campanii: afirmări inexacte, cifre false, insinuări răutăcioase, etc., 
pe care cu mirare le vedem intrun act oficial emanat de la 
un Prefect. ° 

Voi examina dar cu deamănuntul în cele ce urmează și 
aceasta critică, spre a arăta care este valoarea faptelor, pe care 
se bazează, şi a pune în lumină neadevărurile şi insinuările de 
care se serveşte: 


I. Modul de exploatare a Pescăriilor Statului. 


Autorul începe prin a face o expunere a modului actual de 
exploatare a Pescăriilor Statului, expunere care este asftel combinată 
cu date fictive şi insinuări, ca să-i poată servi în urmă de baza 
pentru a-şi trage toate conclusiunile la care doreşte a ajunge. 
Mai întăi, d-sa descrie timpurile fericite, când Pescăriile Statului 
erau arendate: atunci «toată lumea câştiga, numai Statul pierdea, 
«căci incasările din urenzi erau destul de mici...» «Arendaşii se 
«imbogäļiau,... pescarii realizau şi ei câştiguri destul de insemnate, 
«ceia ce a determinat chiar venirea in aceste părți a multor pescari 
«de prin ţările vecine. lar peştele il aveau din belşug şi pe un preţ 
«modest nu numai locuitorii apropiaţi de Dunăre sau de bălți, dar 
«şi sate mult indepărtate...» 

Realitatea este tocmai contrarie celor afirmate: la 1895, 
când Statul a luat în regie pescăriile sale cele mai mari din 
Delta Dunării, producţia lor — din cauza suprapescuirei şi a 
exploatărei vandale a arendașilor, — era atât de scăzută, încât 
în loc de 400.000 lei cu cât erau arendate, abia sa putut 
ajunge după 5 licitaţii ce sau ţinut, a se obţine o arendă de 
300.000 lei anual. Aceasta a şi hotărât atunci luarea în regie 
a acestor pescării, din care Statul azi a ajunsa avea un venit 
de peste 2.709.090 lei anual. Lacul Razim, în suprafață de 
80.000 hectare, ajunsese atunci absolut neproductiv, din pricina 
că diferiții arendași ce se succedaseră, potmoliseră cu totul prin 
lipsa. de îngrijire Dunăvăţul, astfel că alimentarea lacului cu apă 
dulce din Dunăre nu se mai putea face. Pescuitul din lac de- 
căzuse atât de tare, în cât fostul arendaș al bălților a cerut 

Ministerului să-i arcndeze această suprafaţă de 80.000 hectare 
cu 5000 lei anual. (Petiţia înregistrată la Minister în 1895). 
Numeroase sate de pescari de ps marginele acestui lac rămăseseră 
fără nici un câştig, cherhanalele se dărâmaseră, lotcile serveau 
de iesle la vite, etc., şi ei au început a-şi căuta alte ocupaţiuni. 
Lipovenii se duceau de pescuiau la Mare sau se învoiau în 
Bulgaria, sau la balțile din susul Dunarii, iar Românii din satele: 
Calica, Sarinasuf, etc., care odinioară erau cei mai buni năvodari, 
sau dedat la agricultură, uitând cu totul această meserie. 

Astăzi Razimul în urma lucrărilor executate de Serviciul 
pescăriilor, produce peste 3.600.090 kgr. de peşte de apă dulce 
pe an, numeroasele sate de pescari de pe malul lacului sunt cu 
adevărat înfloritoare; în Jurilofea se găsesc pescari cari au 
câștigat în anul acesta câte ro—I8 mii lei din chefal. Românii 
din satele de aici, — deşi azi numai cei bătrâni mai cunosc 
această meserie, — au început a se deda din nou la pescuit, 
făcând între ei tovărăşie de năvodari şi realizând câștiguri bune. 

Pe la 1895 producţia totală scăzuse atât de tare, încât 
ţara întreagă suferea de lipsa de peşte şi ajunsese a se introduce 
din Rusia peste 7 milioane de kgr. de peşte sărat, fără a se 
exporta decât 1.216.000 kgr. 

Numărul total al pescarilor din Deltă la 1895 era abia 
de 1.118 (după permisiile eliberate) şi starea materială a pes- 
carului mic era cât se poate de rea, fiind cămătăriţi întrun mod 
neuman de asa numiții comercianţi din baltă şi de comisionarii 
din Galaţi si Brăila la care duceau peștele la vânzare. Consta- 
tările mele de pe atunci le-am expus treptat Ministerului prin 
numeroase rapoarte speciale şi s'au publicat regulat în Buletinul 
Ministerului Domeniilor, Monitorul Oficial, etc., de unde ori cine 
se interesa, putea lua cunoștință de ele. 

Toate aceste cifre extrase din acte şi documente oficiale 
sunt, după cum vedem, în absoluta contradicţiune cu afirmările 
d-lui Atanasiu publicate întrun act oficial. 

Mai departe d-l Atanasiu arată cum dupa luarea pescariilor 
în regie sa înfiinţat «un serviciu foarle special şi foarte com- 
«plicul, care ucoperă intregul judeţ cu o intreagă armala de func- 

«Jionari, şi se organizează in chip desăvărşit monopolizarea pescă- 
«riilor şi monopolul prinderei peştelui», — apoi mai departe zice ca 
«monopolul prindere: peştelui este statornicit prin art. 8 din legea 
«pescuitului din ro Octombrie 1896». lar în urmă arată, cum 
bazat pe acest monopol ce si l-a creiat, Serviciul pescăriilor 
acordă permisiunile de pescuit pescarilor, cerându-le foarte multe 
formalităţi si făcându-le tot felul de șicane, etc. 

Toată acestă descriere nu este altceva decât o denaturare 
a adevărului, care conţine tot odată o insinuare primejdioasă, 
după cum se va vedeà mai la vale. 

De fapt chestiunea este astfel: dreptul de pescuit în toate 
apele Dobrogei este proprietatea Statului, moştenită astfel dela 
Turci şi consfinţită prin art. 16 al. d din legea dela 1883 pentru 
organizarea proprietăţei imobiliare din Dobrogea (lege, pe care 
orice Prefect din Dobrogea, trebue să o cunoască cu dea- 
mănuntul), 

Așa dar Statul nostru nu a expropiat pe nimeni şi mat 
puţin încă și-a constituit vre-un fel de monopol prin legea pes- 
cuitului dela 1896, cum caută fostul Prefect să insinueze, pentru 
a arătă apoi cum îi convine, că Serviciul pescăriilor ar fi des- 
moştenit pe pescari din drepturile lor din trecut, etc. 

Dacă dar Statul nu a monopolizat nimic şi nu a desmoş- 
tenit pe nimeni, este la mintea omului că el este liber să facă 
cu lucrătorii săi orice fel de învoeli vrea, cu condiţie să fie 
numai omenoase, şi să-şi exploateze moșia în modul care-l va 
crede mai raţional, distribuind pescarii după cum interesele 
exploatărei sistematice o cer mai bine şi nu după cum ar vreă 
autorul, lasând pe oricine să pescuiască ori unde vreă şi cum vrea. 

Deci fostul Prefect căruia i se incredințase paza ordinei 
întrun judeţ atât de important, scriind în mod oficial şi pro- 
pagând prin viu grai mereu asemenea lucruri, băgă în capul 
populaţiunei idei de drepturi pe care nu le au şi atàtà direct 
contra ordinei publice şi contra respectului datorit proprietăței 
Statului. Dar aceasta o vom vedea-o în urmă încă mai bine, 

Mai departe autorul descrie sumele ce le ia Statul dela 

pescari după vânzarea peştelui. Si aici întrebuinţează fraze si 
cuvinte cu două înțelesuii, etc., ca şi mai înainte, pentru a pro- 
duce impresia că Statul speculează pe muncitorii săi, —nu ca 
pe timpurile fericite ale arendaşilor ! — luându-le tot felul de taxe, 
etc. Astfel pentru a produce impresie, arată că afară de dijme 
«Statu! mai încasează: 3 0/9 pentru comision, I9/, pentru cântar 
«şi 20, pentru bamali, precum şi o taxă de curând inființulă zisă 
«de cheuj». 

In realitate, iată cum stau lucrurile: Statul, pentru a pune 
capăt cămătăriei şi speculei ce se făcea pe pieţele de vânzare 
de către aşa zişii comisionari de peste, a înfiinţat serviciile sale 
de vânzare cu licitaţii oficiale și încasează dela pescari, pentru 
serviciul ce le face de a le vinde peștele, un comision de 3%/9 
pentru partea lor din peşte si o taxă de manipulaţie, cântărire, 
etc., de ro bani la %/, de kgr. 

Aceste taxe sunt mai mici decât cele ce se percep în toate 
piețele mari en gros din porturile europene, și incomparabil 
mai mici decât cele ce plăteau înainte pescarii la aşa numiții 
comisionari de pește din Galaţi si Brăila care fâceau o speculă 
foarte mare si o cămătărie neomenoasă ; atunci în adevăr mai 
toţi pescarii Deltei erau robii acestor speculatori. 

Pentru spesele de descărcarea peștelui din barcaze şi du- 
cerea lui în piaţă, transportarea la magazine, curățirea pieţei, 
etc., pescarii platesc direct — sub supravegherea șefului vânzărei 
tovărăşiei hamalilor din piaţă câte 20 bani de 9/, de kgr. Deci 
şi taxa de 2%/, despre care se zice că ar percepe-o Statul 
pentru hamalăc, este mărită de 20 de ori şi pusă in socoteala 
Statului spre a produce efectul dorit. 

Acelaşi lucru e și cu taxa de cheaj, despre care zice ca 
am înfiinţat-o noi acum și care în realitate nu este decât o 
taxa de port de 20 bani pe mia de kgr., impusă de serviciul 
hidraulic barcazelor mai mari de 2000 kgr. 

lata dar la ce se reduc aceste numeroase taxe citate ca 
grele sarcine impuse pescarului, şi care în realitate reprezintă 
una din cele mi miri ușurări ce s'au facut pescarilor pe pieţele 

Galaţi, Brăila, Tulcea, etc., asanându-se comerțul şi expulzân- 
du-se de aici odată pentru totdeauna cămătaria. 

Ştiu bine că sunt și acuma mulţi, care regreta acele tim- 
puri şi care, ori de câte ori li se prezinta ocazia favorabilă, 
plâng pe «bietul pescar care este atât de jupuit cu tot felul de 
«taxe de către Stat» şi agita mereu în contra Serviciului pesca- 
riilor. Era doar unul din mijloacele cele mai sigure de a se îm- 
bogăţi repede şi fără nici un rizic! 

Mai departe, pentru a dovedi încă şi mai mult, cât de tare 
e jupuit pescarul de Stat, autorul raportului oficial scrie «mai 
«trebue de notat că peştele cind porneşte dela cherbana este prea- 
dabil cântărit de un agent al Statului şi când ajunge la biroul de 
«vdnzare este din nou cântărit. Scăderea firească a greutăţii rămâne 
«toată pe seama comerciantului sau a pescarului». 

Şi această afirmare ca si toate cele de până acum este cu 
totul contrarie adevărului, căci chiar în regulamentul de exploa- 
tare a pescăriilor (art. 43) se prevede o toleranţă de cântar de 3%/ 
pentru scăderea greutăţei peștelui proaspăt si 7 /, pentru sărat 
în timpul transportului; această toleranța e mai mult decât de 
ajuns, după cât a dovedit-o experienţa zilnică, căci peștele înainte 
de a fi transportat, stă cele de mai multe ori câtva timp în cher- 
hana sau în coşuri, așa că chiar înainte dea fi fost cântărit la 
cherhana sa scurs apa din el si scăderea greutăţei in timpul 
transportului nu se mai urcă adeseori nici la 1 9/9. 

Dacă se impută câte odată pescarilor o lipsă mai mare, 
este fiindcă s'a dovedit că pe drum înstreineaza peștele; şi cu 
aceasta s'a mai pus capăt enormei contrabande ce se făcea, 
ducându-se peştele in Rusia. 

In sfârșit, autorul raportului, pentru a mai arătă înca o noua 
povară pusă pe pescari, scrie: «in afară de cheltuelile de până 
«acum, comercianții — inlermediari sau pescari vânători — au să 
«mai suporle şi cheltuelile de transport ale peştelui pină la biurourile 
«de vânzare». 

Si aceasta este iarăşi inexact; în realitate Statul plateşte 
pescarului spese fixate printr'un tarif special, pentru trans- 
portul dela cherhana la piaţă a partei de peşte ce-i aparţine. 

Aceste spese sunt chiar foarte mari: aşa le plătim azi pentru 
transportul dela Razim la Galaţi sau Brăila câte 5 lei suta 
de kgr.; dela Sf. Gheorghe la Galaţi 2.50 lei suta de kgr., 
etc., şi aceasta tocmai pentru a-i încurajă să transporte peștele 
în condițiuni cât mai bune la piaţă. 

După ce termină toată această serie de neadevăruri și insi- 
nuări, autorul spune: «cam acesta este in liniamente generale modul 
«de exploatare a pescăriilor Statului». 

Putem zice că este extraordinar lucru a vedeă cum ase- 
menea acuzaţiuni neîntemeiate în contra unei mari Administra- 
ţiuni a Statului, si menite a clezvoltă sămânţa nemulţumirei între 
populaţia de muncitori pescari, se găsesc într'un act oficial emanat 
dela un Prefect, păzitor prin funcțiunea sa al ordinei și liniştei 
publice !! | : 


IL. Rezultatele exploatàrei in regie a pescàriilor Statului 


După această denaturare plinàde inexactităţi şi date eronate 
pe care o numeşte «descriere a modului de exploatare a pescă- 
iilor» şi după ce mai arată că pescarul e mereu supravegheat 
«de o întreagă armată de funcţionari». D-l Prefect se întreabă: 
«care au fost rezultatele acestei straşnice organizațiuni şi a princi- 
«piilor care au dominat exploatarea in regie a pescăriilor Statului?» 

Răspunsul îl dă tot D-sa imediat: «In timpul arendaşilor, 
«Statul incasa foarte puține venituri din pescărie; in schimb, toți 
«erau in căştig : arendaşii, pescarii şi locuitorii Ţărei... Prin noul 
«sistem veniturile Statului au crescut miraculos, aceasta însă in 
«dauna tutulor, căci toată lumea pierde: comercianții intermediari 
«s'au ruinat, pescarii se impuținează ne mai având câştiguri... Ser- 
«viciul pescăriilor este cauza emigrărei lipovenilor şi ruşilor în Man- 
«ciuria... peştele s'a rărit şi s'a scumpit din cauza spiritului excesiv 
«de fiscalitate al Serviciului pescăriilor... Serviciul pescăriilor nu a 
«făcut nici o dmeliorare la pescării şi veniturile sale sunt falşificări 
«de cifre, punându-se sumele incasate din arendarea pământurilor 
«din intreaga Deltă a Dunării (þăşune, pământ de cultură, stufării, 
cete), la venitul pescàriilor, punându-se o mulțime de taxe noj 

«dsupra pescarilor şi scumpind peştele prin vânzarea prin licitație 
«publică ». 

Asemenea acuzaţiuni grave aduse printr'un act oficial unui 
Serviciu al Statului, trebuesc fireşte cercetate cu deamănuntul 
spre a vedeă dacă sunt reale, să se ia fără cruțare cele mai 
severe măsuri de indreptare, iar de nu, să se constate modul 
cum acela care le-a scris își înţelege misiunea sa de înalt func- 
ţionar al Statului. 

Le voi cercetă dar una câte una: 

I. «Comercianţii intermediari s'au ruinat». 

In Delta Dunării există două feluri de persoane care se 
ocupă cu pescăria, si anume: 4) pescarii propriu zişi care prind 
peştele la Baltă, Mare sau Dunăre, şi b) cherhanagii care au 
cherhanalele lor în care conservă peștele, îl prepară pentru 
transport, îl sărează, îl transportă la pieţele de vânzare, etc. 
Cei dintâi pot fi numai simpli muncitori, pescuind cu instrumen- 
tele altora ca salariaţi şi dându-le lor peștele prins, sau pot 
aveă şi ei instrumentele lor și chiar cherhanalele lor pentru de- 
pozitat, sărat şi transportat peştele la piaţă. Cei de al doilea 
de asemenea sunt de mai multe feluri: unii fac numai speculă 
de bani și cămătărie în baltă, dând aconturi pescarilor la vreme 
de nevoe sau chiar creditându-i numai pentru obiectele de intâia 
necesitate, mai cu seamă băutura, pe care pescarii le iau din 
prăvăliile lor şi luându-le în schimb pe nimic peștele ce-l prind. 
In categoria aceasta intrau mai toţi cârciumarii, pe care la luarea 
bălților în regie i-am găsit pe fiecare cu câte o mică colibă 
infectă de stuf lângă cârciuma sa, in care primea peştele dela 
pescarii cari îi datorau bani. Peştele sărat pe care-l făceau aceştia, 
era infect; i-am văzut sărând peşte şi prin butoaie vechi de seu 
şi de catran, aşa că foarte adese ori medicul pieței la Galaţi 
era nevoit să-l arunce în 'Dunăre. De aceia scurt timp după 
luarea în regie a pescăriilor, am si făcut un regulament special 
pentru cherhanale (regulamentul decretat cu No. 1674/903), prin 
care sau luat măsuri severe contra acestor cămătari, impunân- 
du-li-se condițiuni speciale pentru a puteă obţine autorizarea de 
a face o cherhana în pescăriile Statului şi tot odată făcându-i 

tăspunzători băneşte de starea peștelui Statului, ce se păstrează 
şi prepară în cherhanalele lot. 

O a doua categorie de cherhanagii sunt asa numiții pescari 
mari sau antreprenori de pescari, care au o adevărată gospo- 
dărie pescărească mai mult sau mai puţin sistematică. Ei au un 
mare depozit de instrumente de pescuit, au cherhanale.sistema- 
tice, gheţării, sărătorii, instalaţii de prepararea icrelor, etc., bar- 
caze bune pentru transportul peştelui, și unii dintre ei au si 
vapoare de transportul peştelui la Galaţi sau Brăila. 

Pe când cei dintâi sunt nişte paraziți ai bălților, care trăesc 
din cămătărie pe spinarea pescarilor, cei de al doilea îndeplinesc 
un rol important. Ei au un însemnat capital băgat în instru- 
mente, construcţiuni si tot felul de instalaţiuni, vapoare şi bar- 
caze, etc., care reprezintă cea mai mare parte din inventarul 
de exploatare al acestor pescării; câtă vreme dar Statul — în 
calitatea sa de proprietar al acestor pescării, — nu se va hotări 
a destina câteva milioane pentru a-şi face singur aceste insta- 
laţiuni, instrumente, etc., si alte milioane pentru a le aveà drept 
capital de exploatare propriu zis, atâta timp aceşti cherhanagii 
îndeplinesc un rol şi au dreptul lor de existență. 

Tendinţa noastră faţă de aceştia a fost până acum numai 
să-i facem ca cherhanalele lor să fie construite cât mai siste- 
matic si în bune condițiuni de higienă si ca operaţiunile ce le 
fac cu pescarii, să fie afaceri cinstite şi nu cămătărie. 

Pentru aceasta am introdus registrele de cherhanale, pe care 
fiecare cherhanagiu e dator să le ție sub controlul permanent aj 
agentului pescăriilor şi să treacă în ele toate cantităţile de peşte 
ce intră şi iese din cherhana, câtă cantitate se duce proaspăt 
la piaţă, câtă se sărează, etc. Pentru orice cantităţi de peşte ce 
le primesc dela pescari, ei trebue să le dea acelora chitanţe în 
regulă şi cântărirea se face în faţa agentului cu cântare veri- 
ficate continuu. Astfel, vechiul obicei al cântarului falș, numit 
«harmăsar», cu care cherhanagiii înşelau pe pescari şi le luau 
peştele pe nimic, a pierit. 

Cu modul acesta sa ajuns a se stabili o ordine şi la cher- 
hanale, unde se face toată manipularea peștelui. şi dela care 

depinde atât buna socoteală a pescarilor, cât şi starea în care 
ajung aproape toate produsele acestor pescării pe piaţă. 

Cu mulţumire putem constată că silinţele ce şi le-a dat per- 
sonalul acestui Serviciu, au fost încoronate cu succes. Și pe când 
la 1900 aveam în Deltă numai 66 cherhanale, din care cele mai 
multe erau numai un fel de colibe, azi în (1909/910) avem 124 
cherbanale, din care peste 40 sunt construite după indicațiunile si 
sub supravegherea directă a. Serviciului, în condițiuni satisfăcătoare 
de higienă. 

Tendinţa noastră în aceste regiuni este însă de a simplifică 
cât se poate mai mult raporturile dintre pescarul muncitor şi 
Statul proprietar, eliminând orice intermediar inutil; aceasta, 
pentru a se puteă ajunge pe de o parte ca beneficiile cuvenite 
proprietăţei şi muncei să nu fie micşorate, iar pe de altă parte, 
pentru a puteă produce cât mai eftin și deci pentru a puteă 
vinde şi peştele cât mai eftin. 

In acest scop am căutat de a nu mai acorda nici o con- 
cesiune de deschidere de cherhanale la vechii cămătari şi câr- 
ciumari, ci Sau grupat la un loc câte 8—r2 pescari tineri, 
destoinici, formând tovărăşii; acestora acordându-le mici credite 
pentru ași construi sau închiria gheţării, cherhanale, etc., și ga- 
rantând pentru ei la fabricanţii: de instrumente, am putut reuşi 
a avea în scurt timp elemente foarte bune şi muncitoare, care 
nu sunt numai cumpărători de peste în baltă, ci în același timp 
şi pescari şi cherhanagii. 

Dacă dar d. Prefect Atanasiu spune că «comercianții 
intermediari, unii Sau ruinat, iar alţii o duc greu», aceasta 
nu se poate potrivi de cât pentru vechii cârciumari si cămătari, 
care acum nu mai pot specula pe pescarii mici cu atâta 
ușurință; afirmă însă un neadevăr, când e vorba de cherha- 
nagii serioşi, căci am văzut că numai în timp de Io ani 
numărul cherhanalelor din Deltă sa întreit. In adevăr, anul 
acesta le-a mers foarte rău şi pescarilor cherhanagii mari, cari 
aveau instalaţiuni şi capital însemnat învestit; aceștia însă au 
fost victimele măsurilor ce sau luat pentru eftenirea peștelui, 
despre care voi vorbi mai în urmă. 

2. «Pescarii vânători se împuțineazä, ne mai având câştiguri. 
«Inainte vreme veneau pescari străini in fară, askizi emigrează pes- 
«carii noştrii. Lipovenii şi Ruşii au emigrat in Manciuria din cauza 
a«persecuțiunilor Serviciului pescăriilor, etc. Binefacerile civilizațiunii, 
«ale acestei civilizațiuni» (exploatarea Serv. pescăriilor), «i-au îngrozit 
«şi i-au făcut să-și ia lumea in cap. Și au plecat pescarii noştrii, 
«Au emigrat unii in masă prin Manciuria şi Amur: au plecat alții 
«prin Turcia şi Bulgaria; au lăsat alţii năvoadele şi cârmacele şi 
«au apucat coarnele plugului şi secerea. Astfel pescăriile s'au de- 
«populat». 

Cred că mai grele imputaţiuni decât acestea nu se puteau 
face unui Serviciu al Statului, căci ele pun chiar onoarea Sta- 
tului în joc, care isi persecută supușii săi atâta, până-i face ca, 
sătui de binefacerile acestei civilizaţiuni «să-şi ia lumea în cap 
şi să plece în Manciuria și la Amur», etc., şi aceasta încă nu 
e o acuzare a vre-unui descreerat, ci a însuşi celui mai înalt 
funcţionar administrativ din districtul de unde a emigrat popu- 
laţia, şi încă susţinută întrun act oficial. 

Să vedem dar şi în această privință cum stau în realitate 
lucrurile : 

Incă dela 1892, de când am început a mă ocupă de ches- 
tiunea pescăriilor, am arătat că datoria noastră nu este numai 
de a rezolvi o chestiune economică, ci şi una socială şi.naţio- 
nală; am arătat de atunci că ținta noastră aici trebue să fie de 
a înlătura cămătarii şi o întreagă clasă de intermediari (areudasi 
negustori, etc.) şi de a ridică în locul lor pe pescari, făcând din ei 
o clasă de mici existente muljumite cu starea lor materială, elemente 
productive şi de ordine în Stat. 

Aceasta se poate vedea din toate rapoartele mele oficiale 
şi din diferitele mele publicaţiuni. In scrierea mea intitulată 
«Studii asnpra pescăriilor din Románia», prin care am expus în- 
tregul program pentru desvoltarea pescăriilor noastre pe baza 
căruia sa lucrat până acuma, se vede la paginele 47—50, 
62—63 desvoltat un întreg program pentru ridicarea pescăriilor. 
De asemenea se pot vedea expunerile de motive făcute la <Re- 
gulamentul despre îndatoririle pescarului» şi măsurile luate pentru 

împiedecarea cametei şi specularea pescarilor la pieţele de vån- 
zare şi la cherhanalele din baltă, etc., şi tot asttel se poate vedea 
lista mare de creditele acordate pescarilor mici pentru a-și cum- 
păra instrumente !), etc., pe cari apoi ei le plăteau din produsul 
vânzărei părţei lor din peștele prins, etc. 

Din toate acestea se poate vedea lamurit, că tendința 
noastră principală a fost de a ridică pescarul mic şi a-i asigura 
o bună stare materială. 

La asemenea rezultate însă nu se ajunge perpetuând o stare 
anarhică şi de sălbătecie, ci numai introducând pretutindeni or- 
dine şi regulă; de asemenea nu se ridică starea materială și 
morală a unei populaţiuni dându-le pomană şi lăsându-i în voia 
lor să facă ce vor voi ei contra interesului general și al lor 
propriu, ci numai dându-i fiecăruia putinţa să munciască cinstit 
şi ordonat, cât şi siguranța că prin muncă poate ajunge a-și 
agonisi viața şi a-și asigura bătrâncţele pentru sine și familia 
sa. Nu lăsând pe fiecare să pescuiască unde-i place, cum îi 
place şi când îi place, contra cerinţelor unei exploatări siste- 
matice a bălților, nu lăsând libertatea cămătarului să facă ca- 
măta, cârciumarului să se facă fabricant de peşte sărat, ctc., 
vom ajunge a ridică starea materială a pescarilor. Acest fel de 
libertate se numeşte anarhie şi această stare din fericire am 
putut-o desființă prin ajutorul acelor măsuri şi regulamente sc- 
vere (<vexatorii»), contra cărora strigă d. Atanasiu (pag. 18 21) 
şi cu acea «armată de funcţionari, etc.» Vexaţiuni de felul 
acesta, în adevăr am produs multe, însă rezultatele la carc au 
dus, au fost cu totul contrarii decât cele ce d-sa caută acum 
să le arate, 

Prin toate aceste «măsuri vexatorii» sa ajuns de fapt a 
se îmbunătăţi în mod considerabil starea materială a pescarului ; 
pot afirmă că azi nici într'o ramură de activitate economică din 
țară munca nu este atât de bine răsplătită ca la pescăriile Sta- 
tului, Oricine a cunoscut odinioară Delta Dunării și o vizitează 


1) Dela 1906 până azi, s'au acordat micilor pescari: 67.832 lei credite pentru 
a-și cumpara instrumente şi 155.807 lei credite baneşti, în afara de aconturile date 
lor asupra peştelui, 

Acum din nou, rămâne surprins de schimbările ce le vede, de 
semnele de o vădită prosperitate atât prin baltă, pe la cher- 
hanale, etc., cât şi prin sate. De unde înainte nu am găsit de 
cât colibe de stuf infecte, azi avem o serie cherhanale și ghe- 
ţării sistematice; de unde înainte în toată Delta nu era decât 
un singur vapor de pescării, astăzi pescarii din Deltă au 7 va- 
poare ale lor, cu care fac transportul peştelui, etc., etc. 

Dar să examinăm mai bine fiecare afirmare în parte şi să 
lăsăm cifrele să vorbească : 

a) D-l Atanasiu afirmă că pescarii s'au împuținat şi că înainte 
venectu pescari străini să pescuiască in apele noastre, iar azi emi- 
grează şi ai noştri, ne mai având ce câștiga. 

lată care sunt în realitate cifrele: 

In 1895, când sau luat bălțile dela Tulcea în regie, sau 
eliberat 1118 permise de pescuit, iar în 1909/910 numărul per- 
miselor eliberate de Ad-ţia pescăriilor de Tulcea a fost de 5321. 

lată cum a crescut în mod progresiv în ultimii 5 âni nu- 
mărul din Ad-ţia de Tulcea : 

In 1905/ 6 au fost 3679 pescari 
> 1906/7 >» + 3982 > 
> 1907/8 » >» 4582 > 
> 1908/9 » > 4990 > 
> I909/10 > > 5321 > 

Deci, numai în ultimii 5 ani numărul lor s'a sporit cu 459). 

In anul 1909/910 Sau creiat aici 98 de asociaţii de pes- 
cari, care au fost ajutaţi cu credite de Ad-ţia pescăriilor şi care 
toate merg cât se poate de bine. Astfel fiind, afirmarea că nu- 
mărul pescarilor scade este absolut contrară realităţei. 

Acelaşi lucru este când afirmă că înainte veneau şi pescari 
străini să pescuiască la noi, iar astăzi fug si ai noştri. Şi astăzi 
ca şi atunci Ruşii vin de pescuesc în Chilia, Turcii vin la Su- 
lina după Calcan, Turtucăenii vin la bălți, etc. 

b) De asemenea afirmă un neadevăr,. când spune că astăzi 
pescarii emigrează de oarece nu mai au nici un câştig. 

lată cifrele : 

[n 1895, la pescăriile din Della Dunării (Secţia VI) partea 

pescarilor a fost de 1.282.693 lei. În 1909]9r0 suma incasată de 
pescari in aceiaşi secție de pescarii Sa urcat la 3.673.247 lei; deci, 
sa întreit. 

Și această cifră a mers progresiv crescând dela 1895 și 
până astăzi paralel cu creşterea progresivă a veniturilor Sta- 
tului. Cea mai mare creştere însă a fost în ultimii 6 ani, de 
când se dă o atenţie cu totul deosebită desvoltărei bunei stări 
materiale a pescarilor. 

lată tabloul veniturilor bălților Secţia VI în aceşti ani: 











SUMA PARTEA 
ANUL Provenită din vânzarea 
peştelui Statului Pescarilor 








1905 6... . 2 846 290 I 093 825 I 752 466 
1906/ 7. . ., . 2776 055 I 028 175 I 747 880 
197/ 8. . . . 4 662 429 I 697 195 2 965 234 
1908/ 9. . . . „5 324 317 2 159 739 3164 "78 





1909 I0. . . . 6 175 680 2 502 432 .3 673 247 | 


Se vede dar ce valoare are si această afirmare dîh acest 
document oficial. 

c) Si vedem insă ce este cu afirmarea cà pescarii lipoveni au 
emigrat în Manciuria din cauza speculaținnilor şi exploatărei Servi- 
ciului pescăriilor. 

Se ştie că încă prin anul 1907 sa început printre lipoveni 
o puternică propagandă de emigrare în Manciuria. Statul Rusesc 
dorind să colonizeze această ţară, a oferit câte 37 hectare de 
fiecare bărbat — matur sau copil — care va emigra acolo, și 
pescuitul gratuit în râul Amur.. Tot atunci s'a format și un comitet 
lipovenesc de emigrare la Moscova cu tendința de a înlesni lipo- 
venilor din toată lumea putinţa de a emigra şi a face in acele 
regiuni o ţară, lipovenească. Administraţia pescăriilor din Tulcea 
a avut cunoştinţă despre această propagandă cu mai bine de un 
an înainte si a şi înștiințat Ministerul la timp trimițând și un 
exemplar din manifestul lipovenesc tipărit la Moscova. La rândul 

nostru, am înștiințat Ministerul de Interne, care a pus să se 
facă o cercetare prin Prefectură ; după un timp oarecare însă, 
am primit răspunsul Prefecturei «că nu e nimic serios». 

In timpul acesta însă, comitetul lipovenesc din Moscova şi-a 
angajat agenţi între care, pentru pescarii noștri, eră un fost 
cherhanagiu, Osip Pavlov, căruia i se închisese cherhanaua din 
cauza modului cu totul neuman cum specula pescarii şi incorec- 
titudinilor ce mereu le făcea. Acesta sa dus la Moscova, unde 
sa fotografiat în uniformă de colonel rus și pe urmă a început 
a-şi împărţi fotografia sa pe la pescarii din Deltă, dându-se drept 
agent al guvernului, în numele căruia îi îndemnă la emigrare şi 
le făceă tot felul de promisiuni, iară ca acont, le luă câte o taxă 
de 40 lei de om. 

Astfel sa pregătit emigrarea lipovenilor la Manciuria, care 
însă cu toate promisiunile ademenitoare ce li sau făcut şi cu tot 
fondul ei religios lipovenesc, între pescari a prins mai puţin decât 
între toţi lipovenii. Au emigrat în adevăr mulți lipoveni din ora- 
șele din Nordul Moldovei, din Bucovina, din pescăriile din Basa- 
rabia, dela Vâlcov şi Ismail; din judeţele Constanţa si Tulcea 
au emigrat sate întregi care se ocupau cu agricultura (Caracoium, 
etc.), vânzându-şi tot avutul lor, dar dintre pescarii noştri, cu toală 
propaganda mare ce li sa făcut nu au plecat decât 62. 

A fost tocmai bogăţia pescăriilor noastre şi câştigul lesnicios 
ce-l au aici, care i-au reţinut. 

Si chiar o mare parte din acei care au emigrat, s'au întors 
înapoi, 32 şi restul sunt pe drum, cu toate că şi-au vândut tot 
avutul pe nimic și acum se roagă să-i lăsăm iarăşi să pescuiască, 

Astfel stând lucrurile, d-l Ion Atanasiu a găsit totuşi de 
cuviinţă în calitate de Prefect de Tulcea să facă rapoarte Mi- 
nisterului de Interne şi să insinueze că «lipovenii emigrează din 
cauza persecuţiunilor Serviciului pescăriilor», insinuări pe care 
le-a strecurat apoi si în diferite ziare, 

Aceste insinuări au fost imediat răspândite cu multă râvnă 
de dușmanii tradiţionali ai Serviciului pescăriilor şi “au găsit per- 
soane care să le creadă, deşi orice om de bună credinţă se 
putcă întrebă: cum e cu putinţă ca persecuțiile Serviciului pes- 

căriilor să fie cauza emigrărei lipovenilor, când nici 20/ din cei 
emigraţi din ţară nu erau pescari? Oare lipovenii din Bucovina, 
din oraşele din Moldova, cei din judeţul Constanţa, care erau 
numai agricultori, plugarii din Tulcea și toţi cei din Basarabia, 
erau şi ei persecutați de Serviciul pescăriilor ? 

Văzând această stare a spiritelor și neputând lăsa să pla- 
neze asupra Serviciului asemenea acuzaţiuni aduse prin rapoarte 
oficiale, am cerut să se facă atunci o anchetă minuțioasă de 
persoane streine de acest Serviciu şi sa delegat un Inspector 
General Administrativ din partea Ministerului de Interne şi Se- 
cretarul General al Ministerului de Domenii. 

Comisiunea mixtă de anchetă a plecat din sat în sat şi a 
cercetat cu deamănuntul toate acuzările ce sau adus. Raportul 
pe care lau depus constată nu numai că ceste cu desăvirțire 
«inexact că emigrările lipovenilor şi presupusul curent de emigrare al 
«Românilor ar fi provenit ori înlesnit din faptele şi abuzurile agen- 
«jilor silvico-domeniali ori ai pescăriilor», dar chiar adaogă că «nu- 
«imeroasele rapoarte făcute de d-l Prefect de Tulcea către Ministerul 
«de domenii sunt de multe ori inexacte şi alte ori exagerate». (Rap. 
inreg. la No. 106.352 din 31 Octombrie / 909). 

Deşi ancheta a dovedit în mod oficial toate aceste insi- 
nuări, etc. D-l Prefect Atanasiu totuşi le reproduce acum din nou. 

Pentru a dovedi dar şi mai bine nu numai că cei ce au emi- 
grat, nu au plecat din cauza mizeriei şi pentru a arătă chiar cât 
de bine le-a mers aici şi în general cât de bine le merge pes- 
carilor la noi, voi reproduce din raportul Administratorului pescă- 
riilor din Brăila, cifrele pe care le-a scos din registrele oficiale 
ale vânzărei peștelui, arătând sumele ce le-a încasat pescarii din 
Carcaliu) cari au emigrat, ca parte ce li se cuvenea lor din vån- 
zarea peştelui în cursul anului 1907/908. 

I. Lipoveanul Leonte Sava înscris cel dintâi în lista emigran- 
ţilor din Caracaliu a pescuit în 1907/908 în tovărăşie cu Fedor 
Policarp bălțile Gemenele și Orzea timp de 8 luni, dela lulie— 
Martie având şi 16 oameni ca muncitori. 

Câștigul total a fost de lei 20.125, bani 85. 

Cei dol tovarăși au încasat fiecare câte 5 587 lei, Partea, 

oamenilor dela năvoade a fost de câte 556 lei fiecare sau câte 
7o lei lunar. 

2, Lipoveanul Chirilă Simon a pescuit în 1907/908 Dunărea 
Veche cu 12 oameni ca muncitori; a pescuit timp de 5 luni. 

Câştigul total a fost de lei 8654, bani 60. 

Partea lui Chirilă Simion a fost de lei 4667, iar a munci- 
torilor câte 340 lei, aproximativ 70 lei lunar. 

3. Lipoveanul Anihie R'anou a pescuit în 1907/908 balta Piatra- 
Fetei, împreună cu 8 ajutoare dela Noembrie—Martie, adică timp 
de 5 luni. 

Câștigul total a fost de lei 7057, bani Is. 

Partea lui Anihie a fost de 3920 șia ajutoarelor câte 392, 
aproximativ câte lei 80 lunar. 

4. Lipoveanul Mibail Silai a pescuit în anul 1908/909 privalul 
Titcovul împreună cu 8 ajutoare în timp de 4 luni. 

Câștigul total, lei 7425, din care lei 4176 a revenit lui Mihai 
Silai, iar la lucrători câte 464 lei aproximativ 100 lei lunar. 

In tot restul anului, aceşti lipoveni se ocupau și cu plugăria, 
unii din ei având pânăla 12 hectare proprietate. 

Au emigrat în adevăr pescari din cauză că nu mai aveau 
câştig, dar nu lipovenii care au plecat la Manciuria. Au plecat 
odată, în trecut, nişte lipoveni dela Sarichioi in Turcia, când Ra- 
zimul devenise cu totul neproductiv din cauza arendaşilor ; şi au 
plecat iarăşi acuma pescarii de Morun de pe malul Mărei dela 
Constanţa (sau dus la Alexandria) și cegarii de pe Dunăre, etc., 
din cauza măsurilor luate în anul acesta pentru eftenirea peștelui, 
care i-a făcut să-și piardă tot capitalul ce-l aveau. 

Cu aceasta cred că am dovedit în deajuns cât de neserioasă 
e campania ce se duce în contra Serviciului pescăriilor pe tema 
emigrărei lipovenilor în Manciuria, și cât de condamnabil este 
acela care printrun act oficial aduce asemenea acuzări absolut 
nejustificate în contra unui Serviciu al Statului, nedându-și măcar 
seama că prin asemenea invenţiuni dă putinţa duşmanilor Sta- 
tului nostru să ne descrie ca barbari. 

Pentru a dovedi cu fapte aceste persecuţiuni ale pescarilor 
autorul a mai citat o mulțime de neadevăruri, etc., pe care, pentru 

a le rectifică pe toate, ar trebuit să dăm o cu mult prea mare 
extensiune acestui raport dejă prea lung. 

Toate aceste invinuiri sunt însă aceleaşi care au mai servit 
încă şi în vechile campanii. Şi am avut ocaziunea de multe ori 
a arătă cum stau lucrurile în adevăr și mai cu seamă în ultimul 
meu raport intitulat «Exploatarea în regie a pescăriilor Statului», 
care a fost publicat în Monitorul Oficial dela r Aprilie 1905, 
prin care, răspunzând Camerei de Comerţ din Galaţi, am arătat 
cu deamănuntul toate raporturile dintre Stat și pescari, dijmele, etc. 

Voi arătă dar aici numai vre-o câtevă exemple din care se 
va vedeă ce valoare au: 

d) La pag. 19 autorul afirmă că «pescarii trebue să aştepte 
«câte 2—3 săptămâni la Tulcea sau la Galați la uşa Ad-ției pentru 
«a-și scoate permisul de pescuit». 

De fapt însă în Delta Dunării sunt 18 agenţii de pescării 
foarte uşor accesibile dela orice sat, care imediat la cererea 
pescarilor le eliberează permisul de pescuit. Mai mult încă pentru 
a nu-i face pe pescari să plătească costul permisului înainte de 
a fi câştigat, ei sunt lăsaţi să pescuiască câte o lună si mai 
bine şi li se oprește apoi costul permisului din vânzarea peştelui 
adus de ei. 

Deci, iarăși o inexactitate. 

¿) Pentru a dovedi mai mult şicanele ce se fac pescarului, 
autorul afirmă mai departe că «nici permisul de pescuit nu e su- 
«ficient, ci pentru fiecare instrument pescarul trebue să aibă o nouă 
«aprobare și pentru fiecare apă: Dunăre, Gárlà, Ghiol, Lac, Jupcă, 
«elc., iar după toate acestea peștele ce-l prinde este obligat să-l ducă 
«la anumit chernagiu: fie el ori cât de departe, etc. etc.» (pag. 19). 

Toate susţineri absolut inexacte : 

Pescarul cu permisul său de pescuit e liber a pescui și în 
Dunăre și în toate bălțile mari, adică în majoritatea apelor fără 
a mai cere vre-o învoire specială; numai în bălțile şi gârlele 
închise cu garduri, unde pescuitul este concesionat prin contracte, 
sau în apele unde e o prea mare aglomerare de pescari din cauza 
grămădirei peștelui la anumite epoce și unde deci unul împie- 

decă pe altul, — numai acolo intervine agentul pentru a ţine 
ordinea. 

De altfel pentru o pescuire sistematică a apelor este nevoe 
de o distribuire rațională a pescarilor, neputându-se permite de 
ex., ca să se pescuiască o baltă în timpul verei, când Crapul 
este în epoca de creştere maximă; şi ştim că dacă-l vom lăsa 
până toamna, vom avea din aceiași baltă o producţie aproape 
îndoită. De asemenea nu putem permite ca de exemplu la un 
cot de Dunăre sau la Mare în faţa gurilor, unde se ştie că vin 
Moruni mai mulţi, să-şi aşeze cârligele mai mulți pescari, decât 
poate suportă acea suprafaţă de apă, căci în acel caz unul ar 
împiedeca pe celalt să prindă si sfârşitul ar fi o mare bătae 
între ei cu omoruri, etc., cum dejă sa întâmplat de atâtea ori. 

O asemenea concepţie despre libertate în adevăr nu este 
aceia a unei administraţiuni serioase şi e de mirare că o găsim 
întrun act oficial emanat dela un influent funcţionar adminis- 
trativ reprezentant al ordinei şi păcei între locuitori. 

Tot astfel numai o pură invenţiune este şi aceia, când 
afirmă că «pescarul este obligat a-și duce peştele la anume cberba- 
nagiu, fie el oricât de departe». 

Pescarul este liber a-şi duce peştele ce-l prinde la orice 
cherhanale vrea el, cu condiţie numai că acea cherhana să fie 
autorizată a funcţiona, adică să îndeplinească condiţiunile pre- 
văzute în regulamentul special pentru cherhanale ; cu alte cu- 
vinte, să nu ducă peștele la aşa zisele cherhanale de felul co- 
libelor de stuf, despre care am vorbit mai înainte, pe care le 
deschideau înainte cârciumarii si tot felul de speculanţi în baltă 
pentru a face camătă cu pescarii și a deprecia peștele Statului, 
păstrându-l şi sărându-l în condiţiunile cele mai proaste de higienă. 

D Dar nu sa isprăvit încă cu seria acuzaţiunilor nedrepte 
pentru a arăta cât de jupoiat este pescarul de Serviciul pescă- 
rilor: «Prea pescarul să construiască o colibă la punctul de bescuil, 
ctaxă ; vrea să ia stuf din bultă spre a-şi construi coliba, spre a-l 
cintrebuința pentru foc, etc., laxă. Apoi i se pune pescarului datoria 
«ca în mod gratuil să curețe, să adâncească, să întreție pe spezele 
«sale gârla ce alimentează ghiolul unde pescueşte... Le-a plăti! pe 

«toate, le-a făcut pe toate, dar pescurul incu nu este liniştit. Agentul 
«pescăriei, etc., ele.» 

Citez înadins măcar în parte propriile cuvinte ale autorului, 
pentru a se vedea acest act oficial în ce stil de agitator este 
scris ; toate acestea sunt iarăşi sau exagerări sau neadevăruri. 

Adevărul este : înainte, când terenurile din Deltă se admi- 
nistrau de alte Servicii din Minister prin şefi de ocoale silvice 
sau domeniale, se percepeau de aceştia o chirie anuală de câţiva 
lei pentru orice teren al Statului pe care se făcea o construcţie. 
Incă de atunci am cerut desființarea acestor taxe pentru colibele 
de pescari. 

Trecând administraţiunea acestor terenuri în seama Servi- 
ciului pescăriilor, dela 1907 sa desfiinţat orice taxă pentru colibele 
de pescari şi se plăteşte o chirie anuală mică—de câţiva lei 





numai pentru terenurile pe care aceştia îşi fac case permanente. 

Deci, afirmarea e neadevărată. 

Cu stuful, e asemenea un neadevăr şi o exagerare. 

Adevărul e că orice pescar, care își tae stuf pentru a-şi 
fase colibă ori coteţe de pescuit, etc., — nu plăteşte nimic. 

Se fac insà cu toţi locuitorii din sate contracte agricole 
pentru stufărit, pentru care plătesc 2—7 lei pe an după regiuni, 
de familie, având pentru aceasta dreptul a-şi tăiă în tot cursul 
anului stuf pentru construcţii, pentru combustibil, primăvara stuf 
verde pentru vite, etc., etc. 

Aceste feluri de învoieli se fac de zeci de ani, încă înainte 
de a fi existat Serviciul pescăriilor si veniturile lor se treceau 
întotdeauna la un capitol special din bugetul Statului, iar noi nu am 
făcut decât a le micşoră, unde sa putut, cel puţin pentru pescari. 

Tot aşa e cu curăţitul gârlelor: dacă un pescar are o gârlă 
în concesiune, in care isi pune garduri pentru a prinde peşte, 
desigur că e dator să o îngrijească şi să o curețe, să scoată 
toamna parii şi piatra ce a pus-o la fund ca să ţie gardul, etc. 

Toate acestea, în virtutea unui contract. Dacă nu ar curăţi 
şi nu ar îngriji gârla, desigur că nu ar prinde nimic. A spune 
însă că toţi pescarii sunt obligaţi a curăţi gârlele pe socoteala, 
Jor, este iarăşi un neadevăr, 

Cred că sa putut vedeă până aici în destul mijloacele prin 
care d-l Prefect Atanasiu vreă să arate modul cum se jupueşte 
pescarul și pot acum să mă opresc, putându-şi face fie-cine o 
idee şi despre valoarea restului. 
Voi trece dar la celelalte acuzaţiuni ce ni le aduce. 


III. Naţionalizarea Pescăriilor 


D-l Atanasiu ne acuză că: «nu sa făcut absolut nimic pentru 
«naționalizarea pescăriei şi totul s'a redus la fraze deşarte», ba încă 
mai mult zice că trebue făcută «o colonizare cu sacrificii din 
«partea Statului, iar nu cu prigonirea celor care au fost aduși 
«pe aici...» 

E foarte curios că fostul Prefect caută a ne atacă acum 
chiar şi pe această temă, când e ştiut câtă osteneală şi-a dat 
d-l Dr. Ionescu, administratorul pescăriilor din Tulcea, de a de- 
prinde Românii la pescuit, ori la comerţul și prepararea peş- 
telui și că tocmai autorul în calitate de Prefect a căutat prin 
toate mijloacele să facă cu neputinţă aceasta. 

Voi cită numai câteva exemple constatate oficial cu acte, 
spre a se vedeă modul cum a procedat d-sa: 

La Sf. Gheorghe, care este cel mai mare centru pentru 
pescuitul Morunului, cherhanagii si pescarii mari erau numai greci 
şi ruși. Acum doi ani, şi-a construit acolo şi un român Chirilă 
Samoilă o cherhana în" condițiuni foarte bune de higienă, etc. 
A pus tot avutul său, zestrea nevestei și restul l-a luat cu îm- 
prumut. Deschizând cherhanaua, pescarii au început a veni toţi 
la el căci nu fáceà cămătărie și'i plăteă bine, de aici o serioasă 
concurență pentru greci. Nu au trecut de cât câteva luni si 
de și aveă autorizare în regulă pentru această construcţie, se 
trezeşte cu o adresă oficială din partea Sub-prefectului, care-i 
zice că: «din ordinul Prefecturei să-şi dărâme până in două luni 
cherbanaua, de oarece Consiliul de higienă a găsit că nu e uşe- 
zală in linie». Un motiv mai neserios ca acesta nici nu se putea 
găsi pentru a şicană pe un pescâr, care-şi vedeă deodată tot 
avutul ameninţat din cauza bunului plac al Prefectului, 

Un alt exemplu: 

La punctul Mila 23, în vechiul canal al Sulinei, şi-a con- 
struit cu autorizarea Serviciului pescăriilor o cherhana bună un 
român, Tănase Ştefănescu, absolvent al Şcoalei conierciale su- 
perioare din Galaţi, care înainte fusese mai mulţi âni contabil 
la diferiţi pescari mari din Deltă. El a umplut balta cu pă- 
mânt făcându-şi lângă cherhana pe pământul înălțat de dânsul 
un dam de ţinut vitele, etc. La acest punct mai erau două 
cherhanale ţinute de doui greci. Cum a început concurenţa, 
grecii sau plâns Prefectului şi deodată Ştefănescu se trezeşte 
cu o adresă din partea comunei Caraorman, prin care i se 
trimetea o deciziune a Consiliului Comunal, concepută cam în 
termenii următori: «Pe teritoriul acestei comune la Mila 23 ṣa 
«pripăşit un individ numit Tănase Ștefănescu, care şi-a permis a 
«injura pe d-l Prefect. Consiliul decide expulzarea aceshii individ 
«de pe teritoriul comunei...» etc., ete. Consiliul comunal dela 
Caraorman — un sat în mijlocul Deltei — înseamnă nişte pescari 
ruşi, care măcar nu ştiu citi. Decizia era făcută de Secretarul 
comunal şi se vede bine din ordinul cui... 

Peste câtevă zile însă, se mai vede si citat la judecătorie, 
că e dat în judecată pentru a-și dărâmă damul de vite pe care 
l-ar fi construit fără autorizarea prealabilă a autorităţilor admi- 
nistrative (el aveă însă autorizarea Ministerului Domeniilor, pro- 
prietarul acelui teren). De altfel cu mare uşurinţă s'a dat în 
acelaşi timp, permisiune unui ovreiu de a asezà in această 
localitate şi a deschide cârciumă, deşi pescarii singuri au pro- 
testat. 

Alt exemplu: 

Cu raportul No. 4.116 dela r Mai 1910, Ad-torul pescă- 
riilor comunică că a stabilit 20 de familii de însurăței români 
dela Zibil la Mila 23 din vechiul canal al Sulinei (sat lipovenesc) 
ca să se ocupe cu pescuitul; le-a dat pe credit bărci şi instru- 
mente de pescuit şi a cerut Ministerului să le dea lemne din 
pădurice pentru a-şi. face case. Acestora însă nu li sa permis 
de autoritățile comunale să-și construiască case si au fost alun- 
gati de aici de lipoveni cu concursul autorităţilor administrative, 

deși locul unde era să-și construiască casele aparţinea Ministe- 
rului Domeniilor eră liber, şi la o distanţă de 3 mile de 
satul lipovenesc. Astăzi wau mai rămas aici decât două familii; 
ceilalți au plecat înapoi. 

Alt exemplu: 

Pe malul Razimului din partea stângă dela gura Dunăvă- 
ţului se formează niste japşe, în care se adună peşte. Ad-ţia 
pescăriilor a permis la o ceată de pescari mici, din care majo- 
ritatea Români, să închidă cu garduri aceste japşe. Lipovenii din 
Sarichioi văzând că acolo este peşte, au reclamat Prefectului 
că, ce caută acolo Românii de le închide peștele. Prefectul le-a 
spus că peştele este al tuturor şi nimeni nu are voie să-l închidă; 
atunci lipovenii sau dus de au rupt gardurile românilor și sa 
încins o bătae teribilă între ei, care sa terminat cu câtevă 
capete sparte şi cu avutul distrus al acelor pescari mici, care 
cheltuiseră cu materialul și munciseră câtevă luni cu închiderea 
şi paza peştelui. 

Asi puteă să citez multe asemenea exemple, dar cred că 
acestea sunt de ajuns, pentru a ne arătă cu ce dificultăţi am 
fost siliţi să luptăm întro asemenea delicată chestiune, pentru 
a ajunge a vedeă apoi pe d-l Prefect sub administraţia căruia 
Sau petrecut aceste fapte, vorbindu-ne de naţionalizm şi făcân- 
du-ne acuzări că «nu sa făcut nimic pentru naţionalizarea 
pescăriei». 

De fapt, Serviciul pescăriilor, graţie silințelor ce şi-a dat 
d-l Dr. D. G. Ionescu, a făcut deja foarte mult în această 
privinţă şi se lucrează cu toată inima la rezolvirea acestei mari 
chestiuni. In toate satele româneşti de pe malurile Dunării și ale 
Razimului, unde Românii se lăsaseră cu totul de pescărie, făcând 
loc lipovenilor, astăzi au început cu toţii a se ocupă cu pes- 
cuitul. Prin micile aconturi ce li sau dat, şi-au făcut cu toţii 
năvoade și azi pescuesc în foarte mare număr pretutindeni. 

Iată câtevă cifre : 

In 1907, din 4.490 pescari avem 907 români. 

In 1909, din 5.231 pescari avem 1.279 români, 

În adevăr d-l Atanasiu în dorul de a arătă că nu sa făcut 
nimic şi că nu sunt Români pe aici şi-a alcătuit un fel de sta- 
tistică care însă păcătueşte prin aceia că a uitat să pue tocmai 
19 din comunele cele mai principale, unde s'a eliberat în timpul 
din urmă permise de pescuit la Români, ca: Văcăreni, (89 pescari 
români), Luncaviţa (54), Rachelu (40), Principele Carol (39), 
Enişala (so), Sarighiol (35), Zibilu (14), Hagighiol (so), Babadag 
(ro), Sarinasuf (14), Câşla (8), Isacea (18), Beştepe (12), etc. 

Vedem dar că şi in această privinţă a afirmat lucruri cu 
totul contrarii adevărului. 


IV. Veniturile Pescăriilor 


După d-l Prefect Atanasiu nici măcar mărirea veniturilor 
pescăriilor nu este reală: «ele se datoresc unui simplu miraj». 

Şi, pentru a dovedi aceasta, afirmă că Serviciul pescăriilor, 
administrând tot teritoriul Deltei şi arendând locuitorilor tere- 
nurile de cultură, pășune, stufărit, încasează "toate aceste arenzi, 
trecându-le ca venituri ale pescăriilor. 

larăşi atâtea afirmaţiuni cu totul contrarii adevărului. 

In realitate veniturile pescăriilor se trec în bugetul de ve- 
nituri al Ministerului Domeniilor la un capitol special (Cap. 72) 
intitulat «Bălți şi Pescuit», la care în exerciţiul expirat 1909/910, 
Sau încasat 5.250.000 lei, după cum se vede în situaţia finan- 
ciară publicată de Ministerul de Finanţe (pentru aceste pescării 
cu sistemul arendărilor Statul încasă înainte de 1895 numai 
740.000 lei). In acest capitol nu se trec decât numai şi numai 
veniturile provenite din vânzarea peştelui. Veniturile din pășu- 
natul în Deltă și arendarea terenurilor de cultură se varsă la 
un alt capitol (art. 64 din bugetul Ministerului Domeniilor, in- 
titulat «Venituri domeniale din Dobrogea»), pentru care este 
prevăzut pe exerciţiul curent o sumă de 900.000, din care 
300.000 sunt de la terenurile din Deltă. Veniturile din din stu- 
fării se varsă de asemenea la un capitol special intitulat «Stu- 
făriile din Dobrogea» (Cap. 71 din bugetul Ministerului Dome- 
niilor, evaluări 40.000 lei). 

Dacă dar venitul pescăriilor din Delta Dunării (Sect. VI) 
a crescut dela 300.000 la 2.7000.000 lei anual, — aceasta pro- 
vine munai şi numai dela pescăriile propriu zise şi orice incercare 
de a arătă că e altfel, este numai o putentă neexactilate menită a 
iuluce lumea în eroare. 

Dar pentru a mai aveă și altfel de explicaţii a creşterei 
venitului pescăriilor, am arătat dela început cum D-l Prefect în 
darea sa de seamă oficială exagerează şi inveptează o serie de 
taxe, pe care Ștatul le-ar luă dela pescari, ca d. ex.: «taxa de 
cheaj», pe care în realitate o ia Ministerul Lucrărilor Publice 
dela vasele de transport mai mari de 2000 kgr., — «taxa de 
bamalác de 209 care în realitate nare nimic a face cu Statul, 
ci o plătesc pescarii direct hamalilor din port şi e numai de 20 
bani la suta de kilograme (deci o exagerează de 20 de ori),— 
«taxa de cântar» de 10/,, care am arătat că e numai de 10 bani 

suta de kilograme, deci e exagerată și ea de 10 ori, etc., etc. 

In sfârşit după D-l Prefect, «alt chip de a mări veniturile 
este urcarea treblată a dijmei». Dar, nici această afirmaţiune nu 
este exactă. 

Prin raportul meu suscitat asupra exploatărei în regie a 
pescăriilor Statului publicat în Monitorul Oficial dela 1 Aprilie 
1905, am arătat cu deamănuntul întreaga chestiune a învoeli- 
lor cu pescarii şi deci și chestiunea învoelilor la parte, așa zisă 
în dijmă. 

Am arătat acolo şi o serie de cifre scoase din registre, 
din care se vedeă cât încasează pescarii ca parte a lor, căci 
în definitiv la aceasta voeşte să ajungă autorul: a arătă că 
Statul îşi măreşte veniturile jupuindu-şi muncitorii. Sa văzut însă 
că câștigul pescarului nu este de loc în raport invers cu dijma 
ce o plătește, ci depinde de înlesnirea cu care se face pes- 
cuitul, de calitatea peştelui, de apropierea de piaţa de desfa- 
cere, etc., așa că adeseori pescarii cari plătesc dijme mari, au 
câștiguri cu mult mai mari decât pescarii care, muncind tot 
atâta, plăteșc dijme mici. 

Pe de altă parte sa văzut cu cifre că câștigurile ce le 
realizează pescarii, sunt incomparabil mai mari decât câștigurile 

ce le realizează muncitorii în orice altă ramură de producţie 
din ţară (a se vedea acest raport pag. 8, precum şi cifrele arătate 
mai sus pentru câștigul lipovenilor ce au emigrat din Caracaliu), 

Deoarece prin înmulțirea necontenită a pescarilor, numărul 
celor ce cereau a fi invoiţi în bălțile sau gârlele cele mai pro- 
ductive, unde pescuitul este mai lesnicios (în apele închise cu 
garduri) creşte din zi în zi şi ajunge a fi cu mult mai mare de- 
cât pot suportă acele ape, sa ajuns a se pune la licitaţie pe 
baza unui caiet de sarcine pescuitul din fiecare din aceste ape. 
Cu sistemul acesta al licitaţiei insă s'a făcut o concurenţă prea 
mare între pescari, așa că urcaseră dijmele la unele bălți foarte 
mult. În urmă, unii cămătari şi mai cu seamă numitul Osip Pa- 
vlov, cel cu emigrarea, găsiseră mijlocul de a face o adevărată 
speculă din aceasta, oferind dijme enorme şi îndepărtând pe toţi 
pescarii serioşi; ei ajunseră cu modul acesta a monopoliză 
aproape pescuitul si astfel să speculeze pe pescarii mici. 

Văzând această stare ce se creiase, s'a renunţat a se con- 
cesiona pescuitul prin licitaţie şi s'a fixat şi pentru acele ape 
dijme din oficiu, făcându-se învoeli numai cu pescarii adevăraţi 
şi mai cu seamă cu pescarii mici pe care-i grupăm în «companii 
de tovărăşie». 

Rezultatele date de acest sistem sunt excelente, atât pentru 
starea materială a pescarilor cât și pentru buna gospodărie a 
bălților. 

lată un tablou, în care se arată cum sau scăzut dijmele 
la bălțile ce se concesionau prin licitaţie din Administraţia de 
Tulcea în ultimii ani: 

DIJMA IN: 

BĂLŢILE 1905/906 1910,911 
prin fixată 

licitaţie din oficiu 











Bălţile din regiunea Somova . . 71% o, 
Murughiol si baltile dela Mahmudia . zo 5o9%/, 
Fortuna Obretin š 66%, 50%, 
Balţile secţia V (Piatra `Calcata, Ciulneţul, La- 

timea, Crapina, Jijila, etc.) . me 6o—53? 
Gârlele de chetal dela Sinoe . 64 je a 

In afară de aceste ape, pentru cari se fac învolei speciale, 
dijma generală la noi este de 30%, la Dunăre şi 45%/g la baltă, 
pe când am arătat că alături în Basarabia dijma generală la 
baltă e de 60%/. 

Astfel stând lurcurile cred că nici un om de bună credinţă 
nu poate afirma că Statul pentru a-și mări veniturile urcă mereu 
dijmele în dauna pescarilor. 

Din toate acestea vedem dar că si afirmaţiunile că venitu- 
rile pescăriilor sunt numai <o falșificare de cifre şi rezultatul 
unei fiscalităţi împinse până la ultimele limite» este şi ea o in- 
venţiune ca toate celelalte pentru susţinerea căreia autorul re- 
produce toate vechile neadevăruri şi exagerări ale consorţiului 
foştilor arendași-comisionari şi cămătari, care puneau la cale cam- 
paniile contra Serviciului pescăriilor. Cu astfel de < fiscalitate 
împinsă până în ultimele ei limite», am ajuns ca numai întrun 
timp de 4 ani dela 1906/907, veniturile pescarilor muncitori 
din Delta Dunării (Secţia VI) să crească peste dublu; pe când 
în 1906/907 partea cuvenită pescarilor de aici a fost de 
1.747.880 lei, la 1909/910 sa urcat — crescând treptat în fie- 
care an—la 3:673.247 lei. 

lată cum a jupoiat Statul pe pescari căutând să-și facă 
venituri mari pe spetele lor!! 

Cu aceasta ar trebui să inchei, căci cred că oricine s'a 
putut cu îndestulare convinge ce ascunde în realitate acest ra- 
port oficial. 

Cum autorul n'a putut să lase însă nespeculată și populara 
chestiune a «scumpirei peștelui» pentru a profita de starea spi- 
ritelor în folosul campaniei ce o porneşte contra Serviciului 
pescăriilor si cum această temă a și fost foarte utilizată de 
dușmanii acestui Serviciu, pentru a zăpăci lumea si a-și duce 
campania lor inainte, voi profita de această ocazie pentru a 
arătă cum stau lucrurile în realitate și în această privinţă. 

V. Scumpirea pestelui 


Este ştiut şi simţit de toată lumea că în ultimul timp toate 
sau scumpit şi viaţa sa îngreuiat mult, 

De asemenea este ştiut că această scumpete nu e numai 
la noi, că a cuprins toate ţările din lume şi pretutindeni se 
caută a se găsi mijloacele pentru a-i combate etectele ei, 

Cauzele acestei scumpiri de pretutindeni sunt şi ele în cea 
mai mare parte generale si trebuesc căutate în schimbarea con- 
dițiunilor generale de producere si desfacere a mărfurilor, în 
epoca ultra protecţionistă în care trăim, în urcarea prețului 
muncei şi reducerea zilei de lucru la 8 ore în ţările din Apus, 
în formarea de trusturi şi carteluri in diferitele ramuri de pro- 
ducţie industrială, în eftenirea banului, etc., etc. 

Şi la noi în ţară, această scumpire apasă greu asupra unor 
clase din populaţia noastră şi mai cu seamă asupra muncitorilor 
intelectuali, funcţionari, etc., ale căror venituri nu au crescut în 
mod proporțional cu urcarea preţurilor. Cea mai apăsătoare este 
scumpirea productelor de prima necesitate şi din acestea mai 
cu seamă scumpirea locuinţelor, imbrăcămintei şi a alimentelor. 
Preţul alimentelor s'a urcat pentru unele —ca de ex.: brânza, 
care forma baza alimentaţiunei ţărănimei noastre, — a ajuns a 
se întrei şi împătri. Chiar carnea, ouăle, laptele, fructele, le- 





gumele, păsările si toate celelalte s'au urcat. 

Intre productele alimentare principale dela noi este și peş- 
tele de lux ca: cega, şalâul, icrele negre, etc., care sau scumpit 
foarte mult din cauza exportului; peştele ordinar, pe care-l mă- 
nâncă poporul și peştele sărat, sa scumpit și el înedajuns, însă 
incomparabil mai puţin decât celelalte producte alimentare și 
aceasta numai graţie măsurilor severe luate de Serviciul pescă- 
riilor şi organizărei vânzărei en gros prin licitaţiune publică, 
care excludea orice fel de speculaţiune şi deci orice fel de scum- 
pire artificială. Scumpirea artificială a acestui product provine 
mai cu seamă dela vânzarea în detaliu — unde încetează rolul 
Statului, care e numai proprietar de pescării — aceasta fiind 
lăsată sub supravegherea comunelor şi încurajată de cle prin 

Organizarea halelor, permite şi înlesneşte chiar o mare specu- 
laţiune. 

Contra acestei scumpiri artificiale a alimentelor este de sigur 
de datoria guvernelor de a luă măsurile necesare pentru a se 
reduce din nou pe cât posibil preţurile obiectelor de prima ne- 
cesitate. Pentru a se putea luă asemenea măsuri cu succes tre- 
buește ca în afară de cauzele generale de scumpete în contra 
cărora Statul e dezarmat, să se studieze cu deamănuntul cauzele 
speciale de urcarea preţurilor care să se combată, să se înles- 
nească producţia în stil mare pentru a se produce mai eftin, 
să se apropie pe consumator de producător eliminând pe cât 
posibil orice putință de speculă prin intermediari inutili, etc. 
Asemenea măsuri pentru eftenirea produselor noastre alimentare 
am propus în calitate de Secretar-general al Ministerului Agri- 
culturii şi Comerciului printr'un raport care sa publicat în «Bu- 
letinul Ministerului Domeniilor», prin care arătam şi nevoia de 
a se institui în toate halele din ţară vânzători oficiali, care să 
vândă prin licitaţie publică orice fel de producte pe care le vor 
primi direct dela producător şi în special de la ţărani (vezi 
rap......). Prin aceasta sar fi făcut un dublu bine dându-se po- 
sibilitatea ţăranilor să-şi vândă produsele lor — unt, brânză, ouă, 
păsări, fructe, legume, etc. — pe un preţ mai bun, scăpându-i 
astfel de specula intermediarilor, iar pe de altă parte sar fi 
procurat populaţiunei orăşeneşti produse alimentare mai eftine. 

Un memoriu special conţinând toate măsurile ce se pot luă 
pentru eftenirea peștelui şi modul cum trebue organizat comerţul 
în acest scop, Pam prezentat de asemenea încă din 23 Febr. 1910 
înreg. la No. 24951. Măsurile ce le-am propus în acest scop, cer de 
sigur o muncă grea şi îndelungată, ele însă sunt singurele care 
ne pot duce, în limitele posibilului, la rezultate sigure. Aceasta 
însă fără ca prin aceste măsuri să se lovească în interesele justi- 
ficate ale unei numeroase populaţii de pescari si să împiedece 
desvoltarea normală a unei ramuri de producţie atât de impor- 
tantă ca pescăria, care joacă un rol atât de însemnat în eco- 
nomia noastră naţională, fiind singură prin care suprafeţe foarte 

întinse din teritoriul nostru pot fi puse în valoare şi care dă o 
ocupaţie rentabilă la o însemnată parte din populaţia noastră. 

Măsurile propuse de mine — bazate pe o cunoașetre de- 
săvârşită a acestei ramuri de producție — din nenorocire nu au 
fost admise şi sa pus în aplicare un alt sistem de măsuri cu 
totul opuse, bazate pe suprimarea vânzărei peştelui prin licitaţie 
publică şi vânzarea sa cu prețuri fixe stabilite de Minister, la 
comercianții detailişti. 

Cu toate părerile contrarii ce le aveam şi pe care le-am 
arătat oficial într'un voluminos raport ce l-am prezentat Minis- 
terului, gândindu-mă că sunt om şi pot să mă înşel, am aplicat 
acel sistem cu cea mai mare scrupulozitate spre a urmări re- 
zultatele ce le va da şi spre a vedeă dacă poate contribui întru 
câtva la rezolvirea problemei ce ne-am propus-o, de a efetni 
peştele şi în special peştele ordinar pentru țărănime. 

Observaţiunile mele asupra rezultatelor ce le-a dat o apli- 
care de 8 luni ale acestui sistem, le voi arătă întrun memoriu 
special, arătând totodată şi ce e de făcut spre a ajunge mai 
repede la rezultatul dorit: eftenirea peştelui. 


Astfel stă azi chestiunea scumpirei peştelui si încercările ce 
sau făcut până acuma pentru eftenirea sa. Era însă cu nepu- 
tință ca cei interesaţi să nu caute aşi face şi din această 
chestiune o armă în contra Serviciului Pescăriilor. Şi încă ce 
armă, pentru a-l arăta opiniunei publice ca pe acela care a scumpit 
hrana poporului şi a-l face odios tuturor. Şi în adevăr de ani 
de zile prin broşuri, articole şi notițe prin gazete, prin şoapte, 
prin discursuri vehemente ţinute în localuri publice şi prin trenuri 
şi tramvaie, etc., se caută mereu a se convinge lumea că astăzi 
nu te mai poţi atinge de un peşte, că peştele Statului se vinde 
la Viena si Berlin cu preţuri de nimic, iar aici se dă pe preţuri 
exorbitante, că ţăranul care înainte mânca numai peşte, azi e 
lipsit de hrana sa favorită, etc., etc., şi toate acestea din 
cauza Serviciului Pescăriilor care speculează în mod neruşinat cu 

peştele, spre a se lăuda cu venituri mari strânse după spatele 
poporului, etc. etc. 

In raportul meu dela roos asupra memoriului Camerei de 
Comerţ din Galaţi, am şi arătat ce e cu toate aceste invențiuni 
şi am sl pus față în faţă, cotele oficiale de vânzarea peștelui 
în halele dela Berlin şi Viena cu cotele pieţelor noastre, din 
care s'a văzut că acolo prețul peştelui e de ş—z0 ori mai mare ca la 
noi. Toate aceste însă au fost uitate repede şi astăzi revine din 
nou d-l Prefect Atanasiu pe un ton încă mai vehemnt şi insi- 
nuânt cu toate acele vechi acuzaţiuni, spre a le repune din nou 
printrwun act oficial în serviciul campanici, dând — sigur de 
isbândă — pe această temă asaltul principal contra Serviciului 
Pescăriilor. ` 

Aceleași inexactități sunt aşa zisele «fapte» pe care se 
bazează autorul pentru a-şi dovedi afirmările sale făcute cu 
atâta ușurință, în scopul de a ponegri tot mai mult exploatarea 
în regie a pescăriilor, şi a face lumea să le creadă. 

Voi arăta dar aici care este valoarea şi a acestor așa zise 
«fapte» dejucând astfel şi această nouă formă a vechei campanii, 
aceiași care continuă dela 1895 până azi. 

D-l Prefect în darea de seamă oficială începe prin a afirma 
că «scumpirea peștelui este un fapt» «şi acest fapt palpabil rezultă 
«firesc din modul cum s'a organizat pescăriile Statului». Să vedem 
dar prin ce fel de fapte crede autorul că poate să dovedească 
această legătură care ar exista între scumpirea peștelui si între 
modul de exploatare al pescăriilor Statului. 

Pentru aceasta d-sa începe mai întâi cu o serie de exa- 
gerări și neadevăruri spre a dovedi enorma importanță a peștelui 
ca aliment al ţăranului nostru: «scoaterea peştelui din alimenta- 
[iunea generdlă constitue o primejdie cu adevărat socială» (111)... 

«Era de neinchipuit ca tocmai Statul — spre a realisa vre-o 
«câteva milioane—să reducă încă un aliment așa de răspâduit în 
«brand curentă cum era peștele alti dativ... «Nu se poate justifică 
însă ca pentru aceste câteva milioane, să se scumpească un aliment 
«al cărui aproape unic proprietar este Statul»... «Această tendință 

«(de scumiprea peştelui) putea duce pină la aparența unei adevărate 


Exagerările le poate vedea oricine cât sunt de neserioase 
când se afirmă că lipsa de pește «este o primejdie socială» și 
că poate «duce până la aparența unei adevărate afamări». 
Vrea să zică nici mai mult nici mai puțin, a dat foametea în 
țară din cauza lipsei de pește și cauza acestei mari calamități 
este că Statul nu şi-a mai arendat pescăriile sale, ci le exploa- 
tează în regie!!! 

Dar nu se poate nici măcar susține că peştele face parte 
din hrana curentă a țărănimei, căci producția de 25 până la 
maximum 30 milioane kgr. de peşte pe care o dă intreaga ţară, 
ce poate ajunge ea pentru o populație de peste 6.850.000 de 
de sutlete? Aceasta nu revine nici la 4 kgr. de pește pe an 
de cap. Nu se vede dar cât de lipsită de seriozitate este această 
afirmațiune pusă cu atâta dibăcie în circulație de toți cei ce 
duc campaniile lor interesate afirmând că «peștele este hrana 
ţăranului nostru» «că peștele este un aliment popular» etc., etc. 

Adevărul este că țăranul mănâncă cu plăcere pește când 
il are, nu însă ca un aliment consistent de toate zilele, ci cum 
zice el «pentru a'și indulci hrana». Adevărul este de asemenea 
că proprietarii şi arendașii noștri în timpul muncilor agricole, 
când brânza şi pastrama sunt prea scumpe, cumpără peste sărat 
pentru a-l da la muncitori și aceștia îl mănâncă cu, plăcere. De 
aceea în totdeauna la Galaţi vânzarea cea mai mare de pește 
sărat se face numai în epoca muncilor mari agricole ; în anii 
când brânza e eftină, cum a fost de ex. în primăvara anului 
1910, cererea de pește sărat a fost mai mică, iar în anii când 
brânza e scumpă, cererea e atât de mare în cât prețurile se 
urcă foarte mult, 

Adevărul e asemenea că în afară de satele situate în apro- 
pierea vre-unei ape mari până la o distanță unde pot ajunge 
căruțele cu peşte, săteanul nu a consumat și nu consumă peşte 
căci nu are de unde-l lua; peștele proaspăt nu-l are nici odată, 
iar cel sărat îl ia la zile mari de vre-o câte va ori pe an, când 
îl aduce cârciumarul sau când merge el cu vre-o ocazie la târg. 

Acesta este adevărul ; afirmarea dar «că peştele face parte din 
hrana curentă a țărănimnei noastre» este un neadevăr pus intenționat 
în circulație de cei interesați, știind că fiind vorba de țărănime 
campania va prinde mai bine. De altfel e știut că de un timp 
propunerile pentru toate afacerile cele mari se prezintă ca 
măsuri pentru «pentru îmbunătățirea soartei ţăranului» etc. Doar 
și cererea de concesiune a ooo.ooo hectare din lunca Dunării 
pe 200.000 lei pe an se prezinta «pentru a face operă patriotică 
și a da țăranilor pământ de cultură». 

Inexact este de asemenea când se afirmă că Statul este 
aproape unicul proprietar al pescăriilor din țară si că dar Statul cu 
bună știință, pentru a realiza câteva milioane, a scumpit peștele. 

Adevărul este că Statul exploatează în regie numai o parte 
din pescăriile sale adică : pescăriile Dobrogei, Brateșul, Domeniul 
Brăilei și pescăriile dela Călărași, toate celelalte bălți din țară 
dela Severin la Călărași și Şanalul Dunării pe aceeași distanță 
se exploatează de particulari, deci cel puțin 1/3 din pescăriile 
țărei se exploatează de particulari și aceasta nu însemnează că 
«Statul este aproape: unicul proprietar» cum afirmă autorul, 
pentru a-și putea acredita mai bine insinuarea că în adevăr 
Statul a scumpit peștele pentru a realiza câteva, milioane. 

Să vedem acuma cu ce ne dovedește autorul raportului 
că Statul a scumpit peștele. După d-sa cauzele scumpirei peș- 
telui sunt următoarele : 1) Exportul excesiv, 2) Impuţinarea 
peștelui, 3) .Impuţinarea pescarilor și 4) Sistemul vânzărei prin 
licitațiune publică. j 

Să luăm dar rând pe rând si să vedem ce valoare au 
argumentele pe care le aduce autorul pentru sprijinirea afirma- 
țiunilor sale : 

E” * 

L Exportul. — Pentru a arătă ce influență a avut exportul 
asupra scumpirei peștelui — și nota bene că nu e vorba de peş- 
tele de lux ci de peștele ordinar care se consumă de popor— 
autorul incepe ca de obicei prin a-și stabili premisele afirmând 
o inexactitate pe care apoi să'și construiască argumentațiunea 
sa. lată dar cum începe: Cind Slalul q luat pe seama sa exploa- 

«tarea pescăriilor a găsit, in Mare, Dunăre, bălți şi gârle, o canti- 
«tate considerabilă de peşte. Atunci şi-au închipuit cei puşi cu con- 
«ducerea acestui important Serviciu că această bogăţie numai are 
«sfârşit... şi atunci Serviciul pescăriilor sa dedat la o activitate 
«febrilă, incurajând pe toate căile exportul peştelui. Tratate, conven- 
«liuni, contracte particulare şi tot felul de inlesniri atrăgeau străinii 
«dornici de comerț şi de câştig... Statul nostru a ajuns să eftenească 
«peştele în Germania fără să băgăm de seamă că-l . scuimpeşte in 
«România»... 

Am citat iarăși, cam mult, dar trebue, fiindcă fiecare frază 
conține cel puțin un neadevăr sau o insinuare. Așa de ex. 
am arătat la începutul acestui raport în ce stare sau găsit 
bălțile dela Tulcea când sau luat în regie și cât de mult scă- 
zuse producția de aici, în cât țara noastră atât de bogată în 
ape, ajunse a importă cantităţi enorme de pește din Rusia. 
S'a văzut că locuitorii din satele de pe Razim începuse a emigră 
de oarece nu mai aveau ce pescui, etc., etc. Aceasta erà dar 
în realitate acea mare cantitate de peste pe care zice autorul 
că a găsit-o Statul când a luat bălțile sale dela arendași pe care 
Serviciul pescăriilor ar fi exportat-o cu atâta grabă, despopu- 
lând bălțile, etc, etc. 

Adevărul este că bălțile la 1895 erau într'o așă stare încât. 
an trebuit vre-o câțivă ani de cruțare serioasă şi de exploa- 
tare rațională pentru a le readuce la puterea lor de producțiune 
normală. După aplicarea acestor măsuri însă și în special după 
votarea legei pescuitului, bălțile s'au repopulat, producțiunea a 
crescut iarăși foarte mult, importul din Rusia a scăzut, ba încă 
prețul peștelui scăzuse atât de tare încât pe la 1897—98 am 
avut o adevărată criză de supraproducție. Pescarii nu mai eșiau 
la pescuit căci cheltuelile covârșiau suma ce o încasau pe peste 
la piață. Atunci în adevăr am cutreerat eu singur toate piețele 
. Europei făcând cunoscut peștele nostru în străinătate spre a 
găsi asttel pe viitor in export o supapă de siguranță contra 
crizelor de supraproducțiune și totodată spre a pune în valoare 
peștele de lux. 

Prin aceasta cred că șa făcut un mare bine pentru nume» 


www.dacoromanica.ro 


40 


roasa populațiune de pescari de aici, punându-le munca lor in 
valoare si ridicând în acelaș timp și valoarea proprietăței Sta- 
tului, Din ceace înainte Sf. Gheorghe (Caterleț) și Jurilofca — 
unde se face cea mai mare pescărie de morun din Marea Nea- 
gră — erau numai niște sate de robi în mâna câtorva cămătari 
greci, acuma prin exportul însemnat de icre ce se tace, vedem 
o bună stare materială și o prosperitate necunoscută în satele 
noastre din țară. 

De asemenea tot prin export sa căutata se găsi un de- 
bușeu pentru o serie de specii, care la noi nu aveau aproape 
nici o întrebuințare ; așa de' ex. sunt scrumbiile de Dunăre 
din care la noi se prind azi până la 3 și 4 milioane bucăţi 
anual, dar pentru care în țară nu avem debușeu decât pentru 
cel mult 500.000 bucăţi ; in Rusia însă ele sunt foarte apre- 
ciate și ni se plătesc cu prețuri foarte bune, așa că azi pes- 
carii noștri din toate satele Deltei pleacă primăvara la Dunăre 
si Mare, la pescuitul scrumbiilor și la Sf. Constantin și Elena 
se intorc cu câștiguri bune. Tot așa e cu chefalul din care 
avem anual o producție până la 6oo.ooo kgr. și care în țară 
nu are aproape nici o intrebuințare — în toată tara nu se pot 
vinde nici 40.000 kgr. chefal pe an — și acestor specii li sa 
găsit un minunat debușeu în Orient: la Constantinopol, Smirna, 
Egipet, Grecia, etc Toamna când începe pescuitul chefalului 
vin la Jurilofca comercianții din toate aceste locuri spre a cum- 
pără la licitație și lasă bani mulți în urma lor, din care profită 
în primul rând pescarii. Asemenea tot in vederea exportului 
spre Orient a luat o desvoltare însemnată aici și industria 
sărărei și afumărei chefalului pentru cari unii pescari şi-au făcut 
instalații destul de sistematice. 

Din toate acestea pescarii câștigă sume mari și satul Ju- 
rilofca a devenit un însemnat centru pentru comerțul și indus- 
trializarea productelor de pescărie, pe când dacă nar fi fost 
exportul ar fi continuat a vegetă în starea în care lam găsit 
la luarea în regie a pescăriilor. 

Tot astfel este cu calcanul, care înainte aproape nu se 
pescuiă de pescari noștri de oarece se vindeă numai cu 5 

bani kgr. din lipsa de debuseu, iar azi e un obiect principal 
de pescuit din cauza exportului la Constantinopol, etc., etc. 

Și tot astfel va fi cu diferite alte specii ca de ex. Cam- 
bula, care din lipsă de debușeu nu are azi nici o valoare deși 
e în cantități enorme în lacul Razim; cu Midiile care sunt în 
cantități extraordinar de mari pe tot fundul Mărei între capul 
Midia şi Mangalia, etc., ete., la toate acestea le vom căută 
încetul cu încetul debușeuri spre a pune astfel treptat în va- 
loare o ramură însemnată de bogăție a țărei și munca unei 
părți însemnate din populaţiunea noastră. 

Dar D-l Prefect Atanasiu nu ne acuză numai că am dez- 
voltat exportul care ar fi cauzat scumpirea peștelui; D-sa ar 
vreă să spue că Statul speculează ca fabricele de zahăr şi face 
contracte în străinătate vânzând peștele nostru pe prețuri de 
nimic pentru a-l scumpi în ţară. «Dacă vrei să mănânci peşte 
românesc eflin trebue să mergi la Berlin». Aceasta este fraza ce 
mereu se şoptește menită să producă efectul cel mare asupra 
opiniei publice și care e pusă cu atâta dibăcie și tenacitate 
în circulație de consorțiul care duce de atâția ani campanie în 
contra noastră. Aceasta a fost dezminţită și în Parlament de 
Ministrul Domeniilor, — D-l Ion Lahovari, — care a arătat cu 
cotele oficiale ale halelor din străinătate că peștele la Berlin e 
de 5—10 ori mai scump ca la noi si de aceea D- Prefect 
Atanasiu nu o spune pe față, în schimb însă o insinuiază prin 
comparații cu fabricele de zahăr: «in această privinţă Statul nostru 
a călcat pe urmele şi a adoptat comoda politică a fabricelor de zabăr» 
și, pentru a preciză încă şi mai bine, adaogă: «Aceasta ne face 
să plătim zahărul fabricat la noi in ţară, cel puțin îndoit decât se 
plăteşte acelaş zabàr exportat în Turcia». 

Vrea să zică, insinuarea pe care autorul vrea să o facă 
în raportul său oficial e gata și cititorul rămâne cu impresia 
că Statul vinde peștele în străinătate cum vând fabricanții de 
zahăr zahărul, — astfel că in țară îl plătește cel puțin indoit 
ca în străinătate. 

Pentru a fi încă și mai complect și a nu micșoră întru 
nimic peadevărul pus în circulație prin şoapte de cei interesați, 

care zice că Statul face toate aceste speculațiuni în virtutea 
unor contracte de export al peștelui ce le are cu străinătatea, 
etc., D-l Prefect Atanasiu începe iarăși a face o întreagă fra- 
zeologie prin care nu precizează nimic, însă insinuează că Statul 
are contracte de export cu prețuri ridicul de eftine, etc. 

lată cum se exprimă D-sa: «tratate, convențiuni, contracte 
«particulare şi tot felul de inlesniri, atrăgeau aici străinii dornici de 
«comer şi câştig. Vagoane refrigerente, vase plutitoare,... duceau pe- 
«stele nostru, — cumpărat cu prețuri ridicol de eftine — pănă in 
«cele mai debărtale unghiuri ale Austriei şi Germaniei». 

In realitate știe azi ozi orice om de bună credință că Statul 
nu a încheiat cu nimeni nici un fel de contract pentru export 
de peşte, afară de un contract încheiat la 1895 cu d-l Burda, 
pentru 200.000 kgr. de pește viu, care a fost imediat reziliat. 

De asemenea afirmarea d-lui Prefect câ «Rusia cumpără dela 
noi peşfe cu prețuri joase pentru a ni-l reintoarce sărat cu prețuri 
fabuloase», etc., este un neadevăr. Rușii cumpărau dela noi 
morun, nisetru, icre negre și scrumbii, pe care le duceau la 
Odesa, Moscova, etc., pentru a fi consumate, iar peștele sărat 
ce-l importăm din Rusia este cosac si tarancă și vine dela 
Marea Caspică și Marea de Azov. În ultimii ani, fiindcă în Rusia 
sau exploatat pescăriile cam cum cere d-l Atanasiu să se ex- 
ploateze cele dela noi, despopulându-se cu totul apele, s'a produs 
o lipsă mare de pește și au început a veni comercianții din 
Varșovia ca să cumpere — la licitație — tot felul de peşte dela 
Galaţi și Brăila. 

Cred că toate acestea sunt deajuns pentru a ne arăta prin 
ce mijloace caută autorul, în calitate de persoană oficială, să 
insiuueze tot felul de calomnii si să ducă o campanie odioasă 
agitând populațiunea în contra unui serviciu al Statului. 


. 


* 
* * 


2. Impuţinarea peștelui. Autorul începe prin a afirma că 
împuținarea peștelui «este un fapt care nu suferă nici un fel de 
discuție» şi că «peştele se impuţinează din an în an». lar cauzele 

acestei împuținări sunt «risipa făcută cu exportul excesiv al peştelui» 
Şi «faimoasele epoce de crujare ale peştelui». 

Apoi pe baza acestor afirmări, aduce tot felul de învinuiri 
Serviciului pescăriilor că nu a executat nici o lucrare, că nu 
curăță. gârlele și fundul lacurilor, că nu desfundă cu draga gura 
Sf. Gheorghe, că nu a făcut basinuri pentru reproducerea speciilor 
scumpe de pește, că epocele de cruțare nu corespund cu epoca 
reproducerei peștelui, etc. etc. 

Toate statisticele de reproducția peștelui le-am publicat 
regulat și în ultima mea lucrare asupra regiunei inundabile a 
Dunării, am arătat cu deamănuntul factorii de care depinde 
producțiunea peștelui, precum şi raporturile dintre producțiune 
și revărsările Dunării. Din acele cifre poate să vadă ori cine 
că afirmările fostului Prefect sunt cu totul contrarii adevărului. 

Din următoarele cifre statistice se va vedea cum merge 
producțiunea pescăriilor Statului din Judea Tulcea (Sect. V şi 
VI) în ultimii ro ani: 

In epoca dela 1900—1905 sau prins: 

50.609.749 kgr. cu o medie anuală de 10.121.949 kgr. 

In epoca dela 1905—1910 sau prins: 

61.116.312 kgr. cu o medie anuală de 12.223.262 kgr. 

Așa dar in ultima perioadă de y ani sau prins peste 10.300.000 
kgr., mai mult ca in prima perioadă, sau in ultima perioadă pro- 
ducția anuală a acestor pescării a fost cu peste 2.100.000 kgr. mai 
mare ca in prima perioadă; şi este de notat că în această din 
urmă perioadă am avut 2 din cei mai răi ani, pe care s'a putut 
săi avem vre-odată pentru pescăriile din Deltă, ca ani 1905 
și 1906. In anul 1906, stând apele mai mult timp peste maluri, 
crapul din Deltă a fugit de aci (neprinzându-se din această specie 
în acel an decât 544.590 kgr. in loc de 3.820.000 kgr., cum 
sa prins de exemplu în anul 1908—1909) și a intrat în bălțile 
Brateș și Domeniul Brăilei, unde s'a prins in acel an 3.020.352 
kgr. în loc de 321.140 kgr. cum se prinsese în anul precedent. 

Autorul mai zice că nu «sa făcut nimic pentru a ininulți 
peștii de valoare», dar cifrele spun cu totul contrariu : la 1895 
când am luat bălțile Deltei în regie, producția crapului a fost 

aici de 409.509 kgr. pe când la 1908—1909 am arătat că în 
aceleași pescrării a fost de 3.832.000 kgr., adică a crescut cam 
aproape cu 1000%/, mai mult. 

Producţia șalăului in bălțile Deltei a crescut încă și mai mult : 


La 1905 a fost 33.578 kgr. 
La 1909/910 + > 734.000 > 


Deci, a crescut cu peste 2.100%/, în acești ani. 

In adevăr, se știe că șalăul, de când sa stricat pescăria 
din Razim, se impuţinase cu totul, așa că ajunse foarte scump. 

Producţiunea Deltei sczuse până la 24.000 kgr. în 1905 
și apoi dela 1906, de când sa deschis Dunăvăţul, sa urcat 
iarăși brusc în modul următor: 





Proaspăt Sărat 
1905/906 . . . 19.525 4.427 
1906/907 . . . 25.877 10.781 
1907/908 . . . 63.622 II.O25 
1908/909 . . . 533.368 43.401 
1909/910 . . . 706.468" 27.448 


Se vede dar din aceste că afirmările fostului prefect că 
peştele se împuţinează din an în an si că nu sa făcut nimic 
pentru înmulţirea speciiior scumpe, etc., cu toată siguranța cu 
care le exprimă, sunt inexactităţi, ca și cele ce le-am arătat 
până acum. 

Dar autorul mai merge cu însinuările înainte și zice: « Ser- 
viciul nu a îngrijit absolut de fel de curățirea sistematică a fundului 
gârlelor şi chiar a lacurilor», etc., si acestea sunt iarăși neade- 
văruri, căci serviciul a executat și execută neincetat tot felul 
de lucrări; pe fiecare an se curăță numeroase gârle și se sapă 
gârle noui, unde e nevoe, așa că cele două drage ale servi- 
ciului nu mai dovedesc cu lucrul. 

Chiar în anul 1909 —in 1910, din cauza apelor mari nu 
sa putut lucră mult — s'a făcut o lucrare mai mare, curăţin- 
du-se Ciulineţul, gârla cea mai mare care alimenta toate bălțile 
din secţia V-a si pe care arendașşii prin pari luaţi dela leasa 
lor si cu piatra turnată în ea o potmoliseră atât de tare, în- 

cât nu mai funcționa de loc și a trebuit să luăm scafandri 
pentru a o puteă curăţi; s'a făcut la grindul Răducului un dig 
de 8 km. lungime și 2 m. îrălțime, săpându-se aici și 21 gârle 
sistematice; s'a făcut la Carăharman un dig mare de piatră 
pentru îmbunătățirea lacului de chefal; asemenea la Sarinasuf 
Sa săpat gârlele dela Caciatina, Gâsca, etc. Apoi ceva mai ` 
înainte, s'a curățit gârla Somovei și gârla Călugărului, care erau 
aproape astupate; pârla Sulimanca de pe brațul Chilia, etc. 
Pe brațul Sulinei s'au făcut o serie de gârle care duc la ghio- 
lurile: Roșu, Roșuleţul, Puiu, Lumina, etc., unde apa nu se 
puteă primeni și degenera peștele, etc., etc. Dar mulțimea de 
cherhanale sistematice, ghețării, debarcaderul mare dela Sf. 
Gheorghe, etc., toate aceste și gte altele nu sunt destule lu- 
crări pentru ameliorarea pescăriilor ? 

Apoi, săparea canalului Regele Carol în lungime de 15 km., 
împreună cu toată rectificarea Dunăvățului, închiderea gârlei 
Comisia, desfundarea Portitei, etc., etc., prin care s'a făcut pro- 
ductivă o suprafață de peste 80.000 hectare, — însemnează că 
«nu sa lucrat absolut de Jel?». 

In adevăr, după ce face toate aceste insinuări, autorul a- 
daogă «o singură lucrare mare a tăcut serviciul technic al pes- 
«căriilor... este croirea canalului Regele Carol»... «această unică 
«lucrare nu este în deajuns, ar fi fost absolut necesar ca Ser- 
«viciul Pescăriilor să se ocupe în chip mai serios cu...». 

Autorul ar fi vrut să ne vadă dragând bara dela gura 
brațului Dunării Sf. Gheorghe sau fundul bălților, etc,, și nu 
ştiu mai ce alte asemenea imaginații, parcă Statul ar aveă mi- 
lioane de cheltuit pentru a vântura nisipul de pe fundul Mării 
și al lacurilor. 

Dar, cât de mult îl interesau în realitate pe d-l Atanasiu 
lucrările ce se fac pentru ameliorarea pescăriilor, a dovedit'o 
acum 2 ani, când sub pretext că vitele dintrun sat nu au 
apă de băut și trebue să le-o ducă din canalul nostru, a luat 
o companie de jandarmi si s'a dus de a distrus digurile cana- 
lului Regele Carol, adică tocmai dela acea lucrare, pe care 
acum o numește «singura mare lucrare ce a făcut Serviciul 

Pescăriilor în direcțiunea înmulțirei peștelui». Această faptă de 
necrezut, săvârșită cu bună știință de funcţionarul cel mai su- 
perior din localitate este prevăzută și pedepsită cu închisoare 
de Codul penal și cred că nu mai am nevoe să mai fac vreun 
comentariu asupra ei. 


* 
* * 


3. Imputinarea pescarilor. Ca a treia cauză a scumpirei 
peştelui ni se dă impuţinarea pescarilor, cari au emigrat ori sau 
lăsat de pescuit din cauză că nu mai au câștig sau din cauza 
persecuţiunilor Serviciului pescăriilor. 

Am arătat mai sus valoarea acestor afirmațiuni și anume 
că numărul pescarilor, în loc de a fi micşorat, a crescut numai dela 
1903 pini astăzi, dela 3679 & 3321, adică în y ani a crescul 
cu 1642 adică cu 4590. : 

De asemenea am aràtat cà sumele incasate de pescari din 
vânzarea peștelui au crescut în modul următor: 


ln 1895 s e e ss a = 1.283.695 
IR 1909 . e e +. , . 3.673.247 

Deci, au crescut aproape cu 300%. 

De asemenea am arărat cu deamănuntul ce sunt persecu- 
țiunile, șicanăriile şi jupoirea pescarilor, de care se invinueste 
Serviciul pescăriilor și am dovedit că toate, dar absolut toate, 
sunt: neadevăruri, invențiuni si insinuări. 

Pentru a mai pune însă încă odată in relief sentimentele 
de care eră însuflețit fostul Prefect față de Administrația pes- 
căriilor și exemplul de ordine și respectul legilor pe care-l dădeă 
populației din județul său — voi mai aminti că D-sa a incer- 
cat pe toate căile să provoace chiar și o răscoală a pescarilor 
contra Serviciului pescăriilor ; pentru a puteă telegrafiă în urmă 
Ministerelor de Interne şi Domenii că «pescarii Tulceni. s'au 
revoltat contra abuzurilor si ilegalităţilor patronate de Admi- 
nistratorul pescăriilor Statului din localitate». 

Şi fiindcă nu i-a reușit să facă cu adevărații pescari, sa 
folosit de toți foștii cămătari din baltă in cap cu lipoveanul 
Osip Pavlov — cel fotografiat in uniformă de colonel rusesc, 

care escrocà pe lipoveni ca agent de emigrare — si de tot 
felul de alte elemente străine, cunoscuți de mult timp ca unel- 
titori contra Statului nostru, a organizà o revoluție lipovenească. 
Pavlov eră directorul gazetei de agitație «Vocea Pescarului» și 
oratorul întrunirilor, iar redactor eră un gazetar de ocazie, care 
își inspiră articolele direct dela Prefectură. Agenţii foiau prin 
toate colibele pescarilor, pentru a adună fonduri pentru gazetă 
şi a-i ademeni la răscoală zicând că «Pretectui e cu ei și vor 
alungă Serviciul pescăriilor, spre a luă ei bălțile». 

Pe de altă parte, pescarii adevăraţi alarmati si ei și speriați 
că «după ce deabia au scăpat de robia cămătarilor acuma 
Prefectul cu ajutorul unor lipoveni din orașul Tulcea caută să 
aducă iarăşi vremurile vechi» au început a face la Galaţi contra 
întruniri si a trimite de prin toate satele delegați la Minister 
ca să se plângă. A trebuit o adevărată muncă ca să putem 
linişti pe toți aceşti oameni, care erau deciși să se răsbune pe 
toți agitatorii lipoveni. 

Ministerul a trimis atunci o 'anchetă mixtă, compusă dintr'un 
delegat al Ministerului de Interne (D-l Inspector General admi- 
nistrativ M. Manolescu) şi Secretarul General al Ministerului de 
Domenii. În urma unor cercetări de vre-o Io zile, Comisiunea 
a constatat în mod oficial toate aceste înscenări și le-a consemnat 
întrun voluminos raport, care in interesul moralității ar trebui 
dat în întregime publicității. 

Aici, mă mulțumesc a cita numai două pasagii din acel 
raport, din care se va vedea ușor ce era in realitate această 
așa zisă mişcare a pescarilor și cine o punea la cale: 

1. «La Chilia Veche, locuitorul Timofte Fudulea, întrebat 
«asupra acestei chestiuni (dacă e adevărat că Serviciul pescà- 
«rilor a luat locuri, proprietatea unor oameni, si le-a dat altora 
«in arendă) ne răspunde că el a fost chemat de vre-o două 
«ori de sergent și, nefiind acasă, i-a spus soția sa că l-a chemat 
«la poliţie, unde ducându-se, D-l Polițai l'a luat deoparte și i-a 
«spus că are ordin dela D-l Prefect să cerceteze de pământurile 
«care s'au luat dela unii care le posedau de mult si s'au dat 
«la alții și ca să cheme pe toți cei din Corneasca, ca să dea 

«declaraţii. Timoftei a răspuns că nu poate face aceasta, de 
«oarece nu știe. Atunci d. Polițai i-ar fi spus că «așa vrea și 
«d, Prefect ca să scape de javrele dela pescării». Tot de ase- 
«menea, d. Polițai îl consilia să spună că unele terenuri au fost 
«date fără de plată la agenți de ai pescăriilor sau rudele lor». 

2. «Pe când continuam cu astultarea lui Ichim, Pavlov 
«împreună cu ceilalți lipoveni ce se găseau in piață, ne-au hui- 
«duit sub chiar ferestrele Prefecturei, fără cea mai mică inter- 
«vențiune din partea poliţiei şi sub ochii și în auzul d-lui loco- 
«țiitor de Director al Prefecturei de Tulcea însărcinat cu girarea 
«şi suplinirea d-lui Prefect. Am cerut să vorbim cu reprezen- 
«tantul poliției însărcinat cu menținerea ordinei şi sa adus 
«înaintea noastră un sergent major de oraș, care întrebat asupra 
«celor ce se petrec, ne-a răspuns salutând: «nu este nimic, să 
«trăiţi, strigă: nu e dreptate, ura!!!» 

Cred că aceste pasagii din raportul Comisiunei de anchetă 
ne arată destul de clar ce a fost în realitate această revoluție 
lipovenească şi la ce mijloace recurgea d. Prefect Atanasiu 
pentru a agita în contra Serviciului pescăriilor. 


x 
* x 


4. Vânzarea prin licitatiune. A patra cauză și cea mai prin- 
cipală a scumpirei peștelui este, după d. Atanasiu, modul de 
vindere a peștelui Statului prin licitaţie publică. 

Pentru a dovedi afirmarea sa, d. Atanasiu înşiră o nouă 
serie de neadevăruri și calomnii. Așa, d-sa spune că Statul la 
vânzarea prin licitație nu «procede în mod cinstit», ci face o 
serie de «manopere nepermise», etc. Așa d. ex. Statul ar fi 
având un minimum de preţ sub care nimeni nu poate vinde 
peştele, că este complice cu pescarii pentru a menţine pretu- 
rile ridicate, că șeful vânzărei oprește pe pescari să pue în 
vânzare tot peștele adus ca să nu scadă prețurile, că seful 
vânzărei pune concurenți fictivi care oferă prețuri mari pentru 
a urca prețurile, iar dacă e adjudecat asupra lor se vinde a doua 
zi iarăşi și dacă nu se poate vinde, atunci pierde pescarul, ba 
încă plătește și partea Statului, etc., etc. 

Iarăşi câte ctivinfe atâte neadevăruri și invențiuni, pentru 
a se aduce niște acuzaţiuni atât de grave printtun act oficial 
contra uriui serviciu public. 

De fapt lucrurile stau astfel: Statul nu are un monopol 
asupra pescuitului, cum arată autorul, ti are o moșie mare a 
sa unde, în loc de grâu, produce pește. Produsele moșiei sale 
le trimite zilnic la piață, unde se vând prin licitațiune publică, 
după cum cere legea contabilităței publice. - 

Peștele adus la piață este al pescarului și al Statului în 
tovărăşie: Dacă e d. ex. dela Dunăre sau Mare, pescarul are 
700/9 şi Statul 3o9/, Licitaţia se face în totul conform cu pre- 
scripțiunile legei contabilităței publice și se âdjudecă asupra 
celui ce dă mai mult. Nu e posibilă nici o speculaţiune și orì- 
cine e liber să reclame imediat ce vede că legea contabilităţii 
n'ar fi respectată. Șeful vânzărei însă, este aici un fel de ju- 
decător în mâna căruia sunt încredințate interesele Statului și 
ale pescarului; dacă dar el vede că concurenții se cartelează 
intre ei sau fac vre-o înțelegere ca să înjosească in mod arti- 
ficial prețurile — deci să speculeze in mod necinstit asupra averei 
pescarului și a Statului — atunci șeful vânzărei are dreptul și 
datoria de a opri imediat licitația și a scoate marfa din vân- 
zare. De asemenea dacă pescarul are îndoială că cumpărătorii 
s'au înțeles între ei spre a-i înjosi prețurile mărfei sale, el e 
liber a concură şi a lua asupră-și marfa sa, în acest caz el e 
cumpărător și urmează a plăti marfa ca un orice alt cumpărător. 

Aceste sunt măsuri care se iau pretutindeni unde se fac 
vânzări prin licitație si sunt necesăre pentru a asigură pe cel 
ce şi-a încredințat marfa spre a i se vinde, că el nu va fi spe- 
calat și că prețul ce-l va obține, va fi prețul adevărat, rezultat 
din cerere și ofertă fără nici o speculă. 

Unde sunt dar aici «procedeurile necinstites și «manoperile 
nepermise», la cari se dedă Statul? E necinstit fiindcă apără 
pe pescari în contra rapacităței negustorilor ? Ori era poate mai 
bine înainte când comerțul nu era încă regulat și peștele pes- 
carilor se vindea prin așa zişii comisioriari, care tăceâu vânzarea 

in cârciumă, iar în piaţă era numai ọ licitație de formă spre a 
înșela pe pescari? 

De altfel vânzarea prin licitaţie publică pe lângă că este 
obligatorie după legea contabilităței publice, dar este și singurul 
mijloc cinstit de a vinde marfa făcând ca prețul să reeasă în 
mod normal din cerere. și ofertă și împiedecând orice putință 
de speculațiune și aceasta incă mai mult la o marfă care prin 
natura ei e supusă la enorme tluctuațiuni. Dacă însă licitația nu 
se face cinstit sau se întrebuințează manopere, atunci ori cine 
e liber a chema imediat procurorul, a cărui datorie este tocmai 
de a cerceta asemenea reclamațiuni și a face ca imediat să se 
procedeze conform legei. De alttel tocmai de aceea piețele de 
de vânzare ale Serviciului pescăriilor sunt și mereu inspectate. 
Nu înțeleg dar cum poate cineva susține că licitația publică 
poate fi cauza scumpirei artificiale a peștelui și mai puţin înțeleg 
încă, cum poate cineva chiar când e om de bună credință să 
ducă o campanie pe o asemenea temă. 

Dacă peștele în comerțul en gros nu sa scumpit de'trei 
şi patru ori mai mult, cum s'a făcut cu brânza și alte produse 
alimentare, ci numai în mod normal, aceasta se datorește tocmai 
şi numai licitației, care a împiedicat orice fel de speculaţiune. 
De aceea în toate țările civilizate vânzarea peștelui en gros se 
face numai prin licitațiune publică și pentru noi ar însemna un 
mare pas înapoi de a suprima licitația, înlocuind-o prin vânzarea 
cu preţuri fixe stabilite de Minister, adică de a înlătura legea 
cererei si a ofertei și a o înlocui prin bunul plac al funcţionarului. 

Din toate acestea reese, cred, îndeajuns de clar pentru ori 
cine, că nici una din măsurile Serviciului Pescăriilor și nici modul 
de organizare al exploatărei și vânzărei peștelui din pescăriile 
Statului nu a putut fi nici câtuși de puțin cauza scumpirei peștelui 
cum se caută mereu a se acredita, ba chiar din contră, grație 
acestor măsuri, avem azi o producţie bună şi o populaţie nu- 
meroasă de pescari mulțumită de starea lor materială, avem un 
colț al țării unde și problema economică și cea socială, cu toate 


agitațiile ce se fac, este pe cea mai bună «ale de rezolvare. 


* 
* * 

Cu aceasta cred că am răspuns — poate chiar prea pe 
larg — la atacurile din raportul oficial al d-lui Prefect Atanasiu, 
arătând care este valoarea tuturor acuzatiunilor ce le aduce 
Serviciului Pescăriilor si pe ce fel de argumente sunt ele bazate. 

Din cele arătate sa văzut în deajuns că aceste atacuri, 
deşi prezentate sub forma oficialităței, nu sunt în realitate decât 
o nouă verigă din lungul lanț al campaniilor ce se duc mereu 
de consorțiul celor interesaţi contra Serviciului Pescăriilor, si 
este trist a vedea cum un înalt funcţionar al Statului se unește 
cu niște particulari, care fiind lezaţi în interesele lor private de 
către Serviciul Pescăriilor, apărătorul firesc al interesului public, 
îl atacă prin toate mijloacele cu tenacitate si înverșunare ; aceștia 
ar fi trebuit să găsească întrun Pretect al Statului Român un 


adversar iar nu un asociat. 


(ss) Dr. GR. ANTIPA 
INSPECTOR GENERAL AL MIMISTERULUI 
22 Februarie IQII 

